10 ključnih reformi koje traži privreda | Unija Poslodavaca\n10 ključnih reformi koje traži privreda\nUoči formiranja nove vlade Republike Srbije, Unija poslodavaca Srbije je ključnim političkim akterima, medijima, stručnoj i široj javnosti uputila mišljenje privrednika o 10 ključnih reformi koje treba sprovesti u cilju razvoja nacionalne ekonomije i čitave zemlje.\n1. Reforma javnog sektora\nBlizu ¾ privrednika u Srbiji smatra da je preglomazan javni sektor uzrok ogromne birokratije koja puno košta privredu, jer se kroz razne poreze, parafiskalne namete i druga opterećenja poslovanja stalno smišlja način kako da se obezbede zarade za armiju zaposlenih u javnom sektoru, javnim preduzećima, državnoj upravi i lokalnim samoupravama. Pritom, privrednici smatraju da je usluga ovih javnih servisa na jako niskom nivou i oni više ne žele da finansiraju jedan neefikasan a skup sistem, zbog koga se i država iz godine u godinu zadužuje. Posledica ovog zaduživanja je da su u svrhu vraćanja kredita i pokrivanja budžetskog minusa krajem 2012. i u 2013. podignuti skoro svi osnovni poreski oblici sem poreza na zarade (PDV, porez na dobit preduzeća, akcize više puta, itd.), što je dodatno smanjilo mogućnosti za zapošljavanje i razvoj preduzeća u Srbiji.\n2. Reforma poreskog sistema\nPrivrednici žele da jasno vide za šta daju novac kroz poreze. Takođe, privreda traži napuštanje sistema jednakog (linearnog) oporezivanja zarada i uvođenje progresivnih poreskih stopa, s tim da ukupno opterećenje zarada manjih od prosečne zarade ne treba da pređe 40% (umesto sadašnjih 65%). Ovo treba da pomogne u borbi protiv sive ekonomije i omogući novo zapošljavanje. Učesnici ankete su naveli da minimalna zarada treba da bude privremena mera dozvoljena na samo godinu dana, kada se firme nađu u finansijskim problemima zbog pada prihoda i drugih nepovoljnih okolnosti na tržištu, ali da u tih godinu dana minimalac bude oslobođen plaćanja poreza i doprinosa.\n3. Organizovana borba države protiv sive ekonomije\nPrivrednici navode da se u pojedinim gradovima i opštinama gde rade na jedan legalno prodati proizvod proda jedan na crno i da je to naročito primetno u poslednjih pet godina sa padom kupovne moći građana. Smatraju da država mora da pojača kontrolu robe preko graničnih prelaza, spreči šverc po ulicama i otvorenim tržnim centrima i proširi poreski obuhvat kod naplate poreza na imovinu, jer u Srbiji postoji više od milion nelegalno sagrađenih objekata koji su potpuno van sistema oporezivanja, a porez se naplaćuje samo od onih koji rade legalno.\n4. Reforma Poreske uprave Srbije\nPrivrednici pozdravljaju početak modernizacije poreske uprave i uplatu zarada i poreza i doprinosa na jedinstvenoj uplatnici, ali traže dalje reforme Poreske uprave, jer je ona kao servis spora, troši se mnogo vremena po šalterima, procesi su birokratizovani, a elektronska komunikacija je za sada minimalna. U poreskoj upravi se provede preko 270 sati godišnje, što oduzima vreme zaposlenima i menadžmentu preduzeća da se bave svojim poslom i povećaju prihode iz poslovanja.\n5. Reforma privrednih zakona (Zakon o privrednim društvima, Zakon o stečaju, itd.)\nPoslovanje u Srbiji karakterišu predugi rokovi plaćanja (prosečno 126 dana) i nedostatak pravne sigurnosti. Mnogo je firmi koje se osnuju sa malim osnivačkim kapitalom, naruče robu i usluge od drugih preduzeća i zatim dospeju u blokadu i stečaj. Od njih je nemoguće naplatiti isporučenu robu ili usluge i to je razlog zatvaranja ili gubitaka i kod mnogih firmi koje zdravo posluju. Potrebno je uvesti red u poslovanje i zaštititi novac uložen u posao. Stečaj mora da bude efikasan i da se sprovede u roku od mesec dana kod malih preduzeća, a u maksimalnom roku od tri meseca kod srednjih i velikih preduzeća. Takođe, mora postojati izvesna lična odgovornost i kaznene mere za osnivače privrednih društava koji svesno načine štetu drugim preduzećima i preduzetnicima.\n6. Uvođenje elektronske uprave i komunikacije na nivou svih institucija u Srbiji\nPrivreda traži umrežavanje svih institucija u Srbiji sa kojima stupa u kontakt radi dobijanja određenih dozvola i prikupljanja različitih dokumenata. Birokratski aparat je preglomazan i više se ne zna ko šta radi u pojedinim državnim institucijama i javnim preduzećima. U nekim lokalnim samoupravama, ministarstvima, zavodima, fondovima, direkcijama, itd. vršeno je stranačko zapošljavanje godinama unazad, pa po tri osobe rade jedan isti posao, neorganizovani su i spori i otežavaju rad privredi. Potrebno je uvođenje principa profesionalnog menadžerskog upravljanja u javni sektor, lokalne samouprave, državnu upravu i javna preduzeća.\n7. Reforma penzionog sistema\nPrivrednici smatraju da nije dobro povećanje starosne granice za odlazak u penziju i da država treba da napusti sadašnji sistem obaveznog penzionog osiguranja i da uvede tzv. minimalnu garantovanu državnu penziju za buduće penzionere, a da sadašnjim garantuje prava ostvarena po važećim propisima. To bi dalo prostora da se smanje penzioni doprinosi koji su najveće opterećenje zarada i omogući zapošljavanje mladih. Nove generacije takođe treba edukovati (što se posebno odnosi na zaposlene sa višim zaradama) da na vreme misle o svojoj starosti i odvajaju sredstva za penziju, ukoliko žele veću penziju od one minimalne koju garantuje država. Ovaj princip postoji i u mnogim razvijenim zemljama i primenljiv je i u Srbiji.\n8. Reforma zakonodavstva u oblasti građevinarstva\nPromena Zakona o planiranju i izgradnji i uvođenje kratke i jednostavnije procedure za dobijanje građevinskih dozvola treba da omogući porast privatnih investicija u građevinarstvu i industriji građevinskog materijala.\n9. Promene Zakona o radu\nPrivrednici smatraju da je potrebno da se Zakon o radu oslobodi nasleđa iz socijalističke Jugoslavije i da se smanji birokratizaciju procesa zapošljavanja i otpuštanja posebno kod malih i srednjih preduzeća. Procedure moraju da budu kraće, a papirologija manja. Zarada se mora jednostavnije ugovarati sa zaposlenima, a otpremnine treba da se isplaćuju za godine radnog staža provedene kod poslodavca, a ne za celokupan staž zaposlenog.\n10. Reforma zdravstvenog sistema\nPrivrednici smatraju da zdravstveni sistem u Srbiji treba da prođe kroz preobražaj, jer je zdravstvena usluga u državnom zdravstvu na veoma niskom nivou, a radno vreme državnih zdravstvenih ustanova nije prilagođeno radnom vremenu zaposlenih u privredi, pa je razlog za preko 50% odsustava s posla. Privatni sektor treba izjednačiti sa državnim zdravstvom, a pacijenti treba da biraju gde će se lečiti. Na taj način bi jedan deo zaposlenih koji sada rade u državnom zdravstvu prešao da radi kod privatnika, čime bi se budžet Zdravstvenog fonda rasteretio dela troškova za zarade zaposlenih u zdravstvu, pa bi ta sredstva odlazila za povećanje kvaliteta zdravstvenih usluga koje pruža obavezno zdravstveno osiguranje. Ovako se svakom zaposlenom u Srbiji mesečno odbije 7527,38 dinara za zdravstveno osiguranje koji umesto u kvalitetnu zdravstvenu uslugu odu uglavnom u zarade zaposlenih u državnom zdravstvu.\n10 ključnih reformi koje traži privreda2014-05-082015-11-04http://www.poslodavci.rs/wp-content/uploads/2015/07/logo.pngUnija Poslodavacahttp://www.poslodavci.rs/wp-content/uploads/2015/07/logo.png200px200px


Nedeljni program filmova u bioskopu Cadmus Cineplex (od 05.09. - 11.09.)\nRead more about Nedeljni program filmova u bioskopu Cadmus Cineplex (od 05.09. - 11.09.)\nIzložba Katastrofa: (samo)uništenje 1979 - 2019.\nNa 3. Književnom festivalu “Ćirilicom” u petak, 6. septembra u 21 čas biće otvorena multimedijalna izložba Katastrofa : (samo)uništenje 1979 - 2019. čiji su autori: mr Jelena Lazić, Merin Smailagić, Marko Kentera, Miloš Boreta, Nemanja Kuljača i Igor Trnski.\nOrganizatori izložbe koja će u crkvi Santa Marija biti postavljena do 30. septembra su: JU Narodna biblioteka Budve, nvu Primorska i Zavod za izgradnju „Budva” A. D. Budva.\nRead more about Izložba Katastrofa: (samo)uništenje 1979 - 2019.\nRead more about “Budvanski krug Vide Ognjenović“\nPozorišna predstava „Prepiska Marine Cvetajeve i Borisa Pasternaka“\nPredstava „Prepiska Marine Cvetajeve i Borisa Pasternaka”, u prevodu Vladimira Jagličića, a po dramatizaciji i u režiji Vide Ognjenović, biće izvedena 4. septembra u 21 čas (20,30) na Trgu imeđu crkava u Starom gradu u Budvi.\nU ovom komadu, koji govori o čuvenoj ljubavnoj prepisci dvoje ljudi koji se godinama nisu vidjeli, ali su gajili međusobnu ljubav - ruske pjesnikinje Marine Cvetajeve i književnika Borisa Pasternaka, naslovne uloge tumače Jovana Todorović i Slobodan Beštić.\nScenografkinja i kostimografkinja je Vladislava Munić Kanington, a kompozitor Zoran Erić.\nRead more about Pozorišna predstava „Prepiska Marine Cvetajeve i Borisa Pasternaka“\nRead more about Predstavljanje knjige „Ćirilični natpisi na stećcima“\nAntologijska edicija Deset vekova srpske književnosti\nVečeras, 2. septembra u okviru programa III književnog festival „Ćirilicom“ na Trgu između crkava od 21 čas biće predstavljena antologijska edicija „Deset vekova srpske književnosti“ čiji je pokretač i glavni urednik akademik Miro Vuksanović.\nOsim akademika Vuksanovića na Trgu će o antologijskoj ediciji govoriti i Novica Đurić.\nRead more about Antologijska edicija Deset vekova srpske književnosti\nU organizaciji Narodne biblioteke iz Budve i Udruženja izdavača i knjižara Crne Gore, na Trgu izmedju crkava u Starom gradu u Budvi, sinoć je počeo Treći književni festival “Ćirilicom”, koji će trajati do 15. septembra.\nKnjiževni festival “Ćirilicom”, okupiće po treći put, najčitanije pisce, pjesnike, eseiste i lingviste.\nRead more about Počeo Treći Književni Festival “Ćirilicom”\nOdržana konferencija za medije povodom 3. književnog festivala “Ćirilicom”\nDanas je u prostorijama Narodne biblioteke Budve održana konferencija za medije povodom 3. književnog festivala “Ćirilicom“ čiji su organizatori JU Narodna biblioteka Budve i Udruženje izdavača i knjižara Crne Gore.\nNa konferenciji su govorili predstavnici organizatora Festivala: Radomir Uljarević, Mila Baljević i Predrag Zenović.\nFestival će trajati od 1. do 15. septembra, a programi će biti realizovani na Trgu između crkava u budvanskom Starom gradu sa početkom u 21 čas.\nRead more about Održana konferencija za medije povodom 3. književnog festivala “Ćirilicom”\nNedeljni program filmova u bioskopu Cadmus Cineplex (od 29.08. - 04.09.)\nRead more about Nedeljni program filmova u bioskopu Cadmus Cineplex (od 29.08. - 04.09.)


Uspon mobilne trgovine i korist za marketere | Martech Zone\nSreda, novembar 20, 2013 Sreda, novembar 20, 2013 Kelsey Cox\nSada kada potrošači mogu kupovati putem interneta bilo kada i na bilo kojem mjestu koje ima mobilni signal ili WiFi, najuspješnije kompanije optimiziraju svoje mobilne platforme kako bi zadovoljile potrebe svojih kupaca. Prije samo nekoliko godina, trgovci su počeli smatrati da je marketing putem e-pošte umirući pristup, ali nedavni procvat M-trgovina dokazuje upravo suprotno.\nZapravo, za svakog uloženog 1 USD u marketing putem e-pošte prosječni je prinos 44.25 USD, a pedeset posto svih jedinstvenih otvaranja za maloprodajne web stranice događa se na pametnim telefonima i tabletima. Potrošači mobilnih uređaja provode 48% svog vremena na web lokacijama za e-trgovinu, a jedan od 1 dolara za e-trgovinu troši putem pametnog telefona ili tableta. U 10. godini kompanije koje su zaradile najviše novca od prodaje putem mobilnih uređaja su Apple, Amazon, QVC, Walmart i Groupon Goods, što dokazuje da marketing putem e-pošte može biti oživljen ako trgovci pruže izvanredno mobilno iskustvo.\nBaynote na donjoj infografiji prikazuje koliko je moćan mobilni marketing postao moćan.\nTagovi: eCommerceInfographicmarketingMarketing za mobilne uređaje i tabletemobilna trgovina


Ne znam šta me je više nerviralo - zvanične reakcije iz Moskve ili oštre reakcije nacionalističkih i nacionalnih stranaka. Tom izjavom omrazila se ne samo Moskvi nego i većini ministara iz tobože njene vlade. S druge strane, bile su upadljive čestitke i lepe želje zapadnih ambasadora i drugih zvaničnika.\nOdmah su Ivica Dačić i Zorana Mihajilović požurili da je demantuju izjavama da Srbija ostaje na istom spoljnopolitičkom kursu i EU i Rusija. I svi su naravno očekivali da se oglasi vrhovni poglavar Aleksandar Vučić i saopšti da li su premijerka i Vlada Srbije napravili veliki zaokret. Samo se Ana Brnabić nije oglasila, a da li možete da zamislite situaciju da sazove sednicu Vlade i kaže Ivici Dačiću i Zorani Mihajlović da ubuduće ne mogu da komentarišu i demantuju njene izjave jer zna se ko je premijer.\nPrimetio sam da je Vučić uvek imao snisihodljiviji odnos prema ruskim nego prema američkim i evropskim ambasadorima\nSumnjam da će se nešto slično dogoditi, ali bih očekivao da premijerka bar javno saopšti da je to, ako ništa drugo, njen lični stav i da ne odustaje od njega. Time bi poslala poruku da će bar pokušati da se izbori za minimum autonomije u obavljanju premijerskog posla.\nMislim da će se pre ostvariti i realizovati zamisao predsednika Srbije da će se Ana Brnabić samo delimično baviti svojim poslom, a da će se političkim temama baviti on, a u praksi će ih sprovoditi Ivice i Zorane. I da ne bi bilo zabune ko će voditi glavnu reč, juče se oglasio i kabinet predsednika: „Srbija neće menjati tako jasnu i principijelnu spoljnu politiku, koja svedoči i o Srbiji kao nezavisnoj i suverenoj državi, koja se rukovodi svojim interesima i poštuje dugo godina građene prijateljske odnose”. Vučić je to rekao u razgovoru s ruskim ambasadorom u Beogradu Aleksandrom Čepurinom, a kako saopštava kabinet, saglasili su se i da „odnose dve zemlje karakteriše strateška dubina koja se ne može lako pokvariti”.\nDa li to znači da tu „stratešku dubinu” ne može da pokvari ni politički neiskusna premijerka. Odavno sam već primetio da je predsednik Vučić, a ranije premijer uvek imao malo snisihodljiviji odnos prema ruskim nego prema američkim i zapadnoevropskim ambasadorima. Na ove sa Zapada je ponekad za domaću upotrebu znao i da se breca u izjavama za medije. U tom maniru je i njegova izjava o tome da EU ne može da nas više „drži kao guske u magli” i da treba da nam kaže kad će nas primiti. Kao da to baš ništa ne zavisi od nas, odnosno bolje rečeno od toga koliko naša vlast izgrađuje evropske vrednosti u Srbiji.\nSada će svi verovatno biti neko vreme mirni, a zadovoljni će biti i Ivica i Zorana, posebno Vulin... Zamislite Vulina u nekoj garderobi nalik borbenoj na organizovanom dočeku ruskih migova. Samo da još budu u komadu, a i ako ne budu, mogao bi da sedne na ruski tenk i sa zastavama Srbije i Rusije u rukama prodefiluje nekom pistom.\nSamo će premijerka na kraju ostati s političkim šamarima od predsednika, ministara... i to na njenom prvom istupu. U nadi da će me demantovati, iščekujem njene nove nastupe.


Konferencija “Prava žrtava seksualnog i partnerskog nasilja“ - Autonomni ženski centar\nKonferencija “Prava žrtava seksualnog i partnerskog nasilja“\n31. oktobra 2011. u Sava centru Autonomni ženski centar organizovao je konferenciju “Prava žrtava seksualnog i partnerskog nasilja“. Izlagači na konferenciji bili su gdin Nenad Vujić, direktor Pravosudne akademije, dr Vanessa Casado Caballero, advokatica i predavač na Pravnom fakultetu Univerziteta Pablo de Olavide u Sevilji, mag. Jasmina Prstojević, advokatica i saradnica bečkog Interventnog centra protiv nasilja u porodici i prof. dr Slađana Jovanović sa Pravnog fakulteta Union u Beogradu. Cilj konferencije je bio da se profesionalci/ke iz sudova, tužilaštava i policije iz cele Srbije upoznaju sa zakonskim rešenjima koja štite prava žrtava nasilja u Španiji i Austriji. Dr Vanessa Casado Caballero govorila je o primeni španskog Organskog zakona o sveobuhvatnim merama zaštite protiv rodno zasnovanog nasilja (usvojen 2004. godine) i koji predstavlja prvi zakon koji prepoznaje nasilje nad ženama kao rodno zasnovano nasilje, i omogućava zaštitu žena žrtava nasilja u svim sistemima. O iskustvima i praksi u Austriji, čiji je model rada u oblasti zaštite žena od nasilja u partnerskim odnosima i u porodici preporučen od Saveta Evrope, predstavila je advokatica Jasmina Prstojević.\nNa konferenciji su predstavljeni rezultati istraživanja Autonomnog ženskog centra o iskustvima žrtava seksualnog i partnerskog nasilja kao i o stavovima i mišljenju profesionalaca o položaju žrtava u postupcima.\nUčesnice/i su diskutovali o rešenjima u Španiji i Austriji kada su u pitanju situacije u kojima učinioci nasilja manipulišu postojećim zakonskim rešenjima, o vrstama i načinu ostvarivanja kompenzacije štete žrtvama nasilja, o radu policije na terenu kada izdaju naloge za iseljenje učiniocima nasilja i dokazivanju psihološkog nasilja.\nOva konferencija je realizovana u okviru projekta Prava žrtava – ka evropskim rešenjima, koji podržava Ministarstvo inostranih poslova Kraljevine Norveške.


Aktivnosti članica - Zrenjaninski IKT klaster\nKategorija Aktivnosti članica\nKrajem decembra, grupa đaka osmog razreda osnovne škole “Petar Petrović Njegoš” iz Zrenjanina, posetila je kompaniju “Vega IT” u Novom Sadu. Ova poseta je imala za cilj da đacima približi rad jedne IT kompanije i pruži dodatne informacije koje bi…\nZrenjaninska IT scena u specijalu Digitalk podkasta\nIT industrija se danas uzima kao najzdraviji i najperspektivniji deo, ne samo naše privrede, nego i globalno gledano. Zrenjanin poslednjih desetak godina beleži ozbiljan razvoj IT sektora, ali i veoma razvijenu zajednicu koja je godinama domaćin celoj regionalnoj IT sceni. Kakvi su bili počeci i šta moramo još sve da uradimo kako bi Zrenjanin postao IT centar, saznaćete u specijal epizodama DigiTalk podcasta o zrenjaninskoj IT sceni.\nOtvoren novi konkurs za Levi9 stipendije\nKompanija Levi9 ponovo je raspisala konkurs za stipendiranje talentovanih studenata. Program stipendiranja kompanija Levi9 realizuje se od 2013. godine i do sada je u njemu učestvovalo 45 učenika. Mnogi od njih još uvek razvijaju svoju karijeru u kompaniji koja je…\nPrvi septembar, datum koji uvek vezujemo za početak škole, simbolično je izabran i za početak novog konkursa stipendija za studente tehničkih fakulteta, koji organizuje kompanija Levi9. Najbolji studenti mogu da očekuju finansijsku i mentorsku podršku tokom studija, ali i prvo…


PRAVO JE VREME ZA UČENJE STRANIH JEZIKA - EducoTeam\nSeptembar je mesec velikih dilema i odluka za većinu roditelja. Kod onih, kojima deca još nisu pošla u školu, to je idealno vreme za uključivanje dece na neku od aktivnosti i privikavati ih obavezama.\nMeđutim koje je idealno vreme za početak učenja nekog stranog jezika?\nMnoga deca se vrlo rano susreću sa stranim jezikom gledajući crtane filmove ili igrajući igrice.\nStručnjaci za razvojnu psihologiju kažu da je period predškolskog odrastanja veoma značajan sa aspekta celokupnog psihičkog sazrevanja deteta. Dokazano je da su deca ovog uzrasta veoma osetljiva na uticaje socijalne sredine – čulne utiske, ponašanja, znanja, iskustva, a posebno na govor. Govor deteta se formira u procesu komunikacije sa odraslima.\nVeć nakon navršene treće godine deca su spremna za uvođenje stranog jezika, jer je to period kada deca najlakše prihvataju muzikalnost i ritam.\nU osnovi, kod roditelja, često postoji iracionalan strah o izlaganju deteta naporu za učenje stranog jezika u ranom uzrastu. Jasno je da svako učenje predstavlja opterećenje, međutim trik je u pristupu.\nKod uvođenja novog jezka mališanima neophodno je da se stvori vesela, dinamična, razigrana atmosfera u kojoj bi daca bila aktivni akteri inspirisani da otkrivaju puteve povezivanja sopstvenih misli, tela i osećaja. Nov jezik se bez većeg napora u ranom uzrastu deteta može vrlo lako usvajati kroz: role-play, glumu, slušanje priča, pevanje, društvene i druge igre, veštine crtanja, oblikovanja, pisanja, čitanja…\nDeca to doživljavaju kao normalnu aktivnost pa su bez unutrašnjeg napora, i uvek iznova spremna da participiraju u igri kao učenju i učenju kao igri. Stalno ponavljanje omiljenih pesama, priča i drugih sadržaja, posebno onih koji su emocionalno obojeni, uticaće na efikasnost pamćenja i usvajanja drugog jezika.\nUčenje se kod dece najčešće odvija potpuno nesvesno, a upravo je proceduralan sistem memorije onaj koji razvijamo najranije u životu. Njega koristimo za učenje složenijih stvari poput gramatičkih pravila.\nDanas se gotovo podrazumeva da se služimo bar jednim stranim jezikom. Osim što olakšava komunukaciji i omogućava bolje razumevanje i napredovanje u poslu, učenje stranih jezika stimuliše mozak.


Đilas: Proces pada ove vlasti počeo pre 6 meseci - Izazov\nNovi magazin 17. maja 2019. 22:10\n„Pre šest meseci bilo je nezamislivo ono što imamo danas – ujedinjenu opoziciju, bojkot parlamenta, potpisan Sporazum sa narodom. Neće više ni članovi SNS da podržavaju ovakvu vlast. Od 100.000 članova koliko Srpska napredna stranka kaže da ima u Beogradu, na Vućićevom mitingu bilo je svega 10.000. Pa ako ima podršku kao što priča, zašto svakog petka ne organizuje miting, kao što to svake subote čine mladi ljudi kojima mi pomažemo“, rekao je Đilas na tribini organizovanoj povodom formiranja prvog inicijativnog odbora SPP u Nišu, saopšeno je iz te stranke.\n„Svako ko deli Srbiju, ljude naziva ološem, društvenim talogom, izdajnicima, kriminalcima, radi protiv Srbije. Mi hoćemo da izgradimo zemlju u kojoj više niko neće moći takve reči da koristi protiv ljudi koji drugačije misle“, rekao je Đilas.\nZamenik predsednika ŠP Borko Stefanović poručio je da je Niš nekada bio grad dimnjaka, fabrika, elektronske industrije, a „danas je grad u kojem fabrike ne rade, a radnici su na rubu egzistencije“.\n„Neće se Srbija izvući iz crne rupe u koju ju je uvukla ova štetočinska i bahata vlast, dok mi ne pokrenemo investicioni ciklus od najmanje 2 milijarde evra godišnje. Mi znamo da pobeđujemo, nećemo ni moliti ni kukati, nego raditi i rešavati probleme u svim oblastima, da svaki građanin oseti boljitak“, rekao je Stefanović.\nVečerašnju tribinu otvorio je Branislav Jovanović, predsednik Inicijativnog odbora ŠP u Nišu, koji je istakao da je Niš nekada bio „medijska republika“ sa pet televizija na kojima je svako mogao da gostuje, a danas ga je progutao medijski mrak.


Urt rfactor liga-takmičenje u virtuelnoj vožnji na simulatorima - Užice Oglasna Tabla\nоктобар 30, 2017 октобар 30, 2017 0232\nUžice – ASK Užice Reli Tim (URT) po peti put organizuje URT Rfaktor Ligu, takmičenje u virtuelnoj vožnji na simulatorima, ovaj put u saradnji sa Gradom Užicem, a u prostorijama Omladinskog kluba Užice. Prvi trkački vikend počinje u subotu, 4. novembra od 17:00 časova, a takmičenje se nastavlja sutradan od 14:00 časova, i tako svaki vikend do kraja novembra. Nakon proglašenja novembarskih pobednika po kategorijama, liga se nastavlja i tokom decembra, a 13. i 14. januara planirano je veliko finale: susret svih pobednika po klasama i po mesecima i takmičenje za Super Šampiona.\nMotivi za organizaciju ovakvog takmičenja nisu samo popularizacija najtrofejnijeg sporta u gradu, već prvenstveno, bezbednost u saobraćaju, kao i socijalizacija, fer plej, solidarnost, jačanje osećaja kolektivne, ali i odnosa lične i kolektivne odgovornosti. Zbog toga je cilj da se na ovo takmičenje prijavi što više učenika, mladih i svih onih koji bi da kroz svoje učešće doprinesu i povećanju lične i opšte bezbednosti u saobraćaju, podizanju saobraćajne kulture, a Rfactor liga je i dobar način da se, na krajnje bezbedan, ali i zabavan način provere i poboljšaju vozačke sposobnosti. Takmičenje koje doprinosi atmosferi pravog sportskog događaja je deo nastojanja da se igrice koje, u savremenim uslovima života, dovode do individualizacije i asocijalizacije, posebno mlađe populacije, podignu na nivo socijalnog događaja uz zajedničku edukaciju, zabavu, igru, takmičenje i međusobno druženje: i takmičara i navijača.\nPored takmičara u Omladinskom klubu, zbog ograničenog broja mesta, obezbeđen je i direktan prenos preko video bima u prostorijama kluba Gkc, pa je to dobra prilika i za navijanje i druženje tokom vikenda koji slede.\nČinjenica koju su potvrdila dugogodišnja iskustva članova URT, a kroz učešće i organizaciju autosportskih takmičenja su: da su najpažljiviji i najobazriviji učesnici u saobraćaju upravo osobe koje se bave autosportom, i iz razloga poznavanja i pravila, i svih mogućih i nepredviđenih okolnosti koje se mogu dogoditi na autosportskoj stazi, pa smatramo da smo među napozvanijima da ova iskustva, kao i našu obuku u oblasti bezbednosti u saobraćaju i autosportu, prenesemo na druge. Stavljajući na ovaj način, svakog od učesnika u poziciju vozača, aktivnog faktora u automobilu kroz dimenziju sporta, a uz naše sugestije i objašnjenja situacija u toku, i nakon takmičenja koje planiramo, cilj nam je da povećamo svest građanstva, učesnika ove Lige, o bezbednoj vožnji, i uopšte: učešću u saobraćaju-poručuju uz poziv za prijavu organizatori, ASK Užice rally team.\nOno što prijavljene očekuje je takmičenja na Rfaktor simulatoru vožnje koji se smatra jednim od najboljih simulatora za široku upotrebu. Liga se igra na računarima povezanih u LAN mrežu kao međusobna trka šest takmičara. ASK Užice Reli Tim je kao organizator obezbedio šest Trustmaster Ferrari F430 volana, kao i softver za simulator.\nStaze su virtualne i u vlasništvu URT-a, a među stazama je i staza Užice koja se vozi po ulicama grada Užica. Napravljena je na osnovu realne mape grada i ubačena u simulator.\nPravo učešća imaju svi zainteresovani bez obzira na godine (od 8 do 88), a postoji mogućnost pravljenja i pionir lige u slučaju većeg broja dece ispod 12 godina.\nPlan je da se naprave mesečna (novembar, decembar) takmičenja do kraja 2017. kao i da se ukupno 12 najboljih takmičara iz novembra i decembra sastanu u velikom finalu polovinom januara 2018.\nNa kraju lige proglašava se šampion u konkurenciji vozača i klubova.\nTrkački vikendi su:\nNOVEMBAR DECEMBAR JANUAR\nTrkački vikend se sastoji od dva dana i to:\nsubota od 17 do 20 – kvalifikacije\nnedelja od 14 do 20 – trka\nKroz nagrade koje su se obezbedile podelom učešća svakog od takmičara, što iznosi 200 dinara, plan je da se, ne samo poštuju propisi pravih auto trka, već i da se učesnici i stimulišu na takmičenje, ali i da razviju osećaj solidarnosti i poštovanja zalaganja i talenta.\nOsim ovih, obezbeđenje su i brojne druge robne nagrade i razna iznenađenja za najbolje vozače.\nPrijavljivanje se vrši popunjavanjem obrasca koji dostavljamo u prilogu i njegovim vraćanjem na mejl: rallyteamuzice@gmail.com ili preko fejsbuk strane Užice Rally Team.\nČlanovi Veća usvojili program zimskog održavanja puteva i ulica


Rasprava Čomić i Palme: "Sreća vaša da sam ministarka, a ne predsedavajuća" | Novosadski informativni portal 021\nRasprava Čomić i Palme: "Sreća vaša da sam ministarka, a ne predsedavajuća"\n16:22 > 17:02\nU raspravi o predlozima Zakona o rodnoj ravnopravnosti došlo je do polemike između lidera jedinstvene Srbije Dragana Markovića Palme i Ministarke za ljudska prava i društveni dijalog Gordane Čomić.\nOn je više puta insistirao da prokomentariše "njegov slučaj" i optužbe na račun Dragana Đilasa za navodno nasilje u porodici pre nekoliko godina.\n"Dobra vest za vas je što sam ja član Vlade, a ne predsedavajući Skupštine. Kad bi svako pročitao za šta je nadležan i radio samo ono za šta je nadležan, Srbija bi bila prijatnije mesto", rekla je ministarka Čomić i poručila poslaniku da on slobodno može da traži njenu smenu, jer je to njegovo pravo.\nMarković je u raspravi mimo dnevnog reda kao šef poslaničke grupe dvadeset minuta govorio o tome sa kakvim se sve optužbama suočavao poslednjih nedelja optužujući za laži lidera Stranke slobode i pravde Dragana Đilasa i potpredsednicu te stranke Mariniku Tepić.\nOn je insistirao da tužilaštvo treba što pre da reši taj slučaj, a insistirao je i da se ministarka Čomić izjasni o optužbama na njegov račun, ali i za navodnu prijavu za nasilje u porodici Đilasa o kojoj je Palma više puta govorio u medijima.\nMinistarka Gordana Čomić rekla je da neće komentarisati ništa što nije u njenoj nadležnosti.\nPosle nekoliko replika u kojima je poslanik insistirao da minisatrka kaže da li je bar čula za optužbe na račun Dragana Đilasa, Čomić je izjavila da joj nikada neće dosaditi da ponavlja da je ona član Vlade koji ima svoja ovlašćenja i da poštujući vladavinu prava, neće komentarisati slučajeve koji nisu u njenoj nadležnosti.\nMarković joj se zahvalio i rekao "da mu je sve jasno kao sunce" i time je niz replika okončan, a poslanici su se vratili raspravi o dnevnom redu.\nDragan Marković Palma\tgordana čomić\n19.05.2021\t• 09:19\nОгавна, наметљива и бескрупулозна жена. Фуј.\n18.05.2021\t• 19:13\nNikada mi necemo postati normalna drzava\n43 33 +10\n18.05.2021\t• 18:21\nSta je u to vreme radio predsedavajući skupštine,kad ovaj optuženi može tol'ko da uzurpira govornicu i da pljuje po svima. Da je ovo prava država već bi odavno trebao da se skloni iz skupštine i iz politike.\n73 29 +44\nVIDEO: Protest ispred Predsedništva, iz "Kreni-Promeni" delimično zadovoljni odlukom o Rio Tintu\nGrađani su se okupili ispred zgrade Predsedništva, na poziv inicijative "Kreni-Promeni" kako bi nastavili borbu protiv eksploatacije litijuma.\nEpidemiolog: Odluka o vraćanju u klupe doneta na osnovu iskustva iz Vojvodine\nEpidemiolog Instituta "Batut" Vladan Šaponjić izjavio je da je odluka o vraćanju u klupe doneta na osnovu iskustva iz Vojvodine.\nPredsednica Vlade Srbije Ana Brnabić izjavila je da je na sednici Vlade ukinuta Uredba o prostornom planu područja posebne namene za preradu minerala jadarit.\nNBS: Šoškić manipulisanjem neuspešno pokušava da umanji ekonomske rezultate Srbije\nBivši guverner Narodne banke Srbije (NBS) Dejan Šoškić nastoji da na neistinit i tendenciozan način prikaže svoj rad i stanje ekonomije u Srbiji u vreme dok je bio guverner, ocenila je danas NBS.\nPoginuo radnik firme "Eulex" u pogonu "Novi Pazar put"\nJedan radnik u firmi "Eulex" poginuo je danas u nesreći dok je radio u pogonu kompanije "Novi Pazar put", saznaje radio Sto plus.\nZa pozajmice penzionerima izdvojeno 15 miliona dinara\nProkupačko udruženje penzionera tokom protekle 2021. godine za pozajmice svojim članovima izdvojilo je 15 miliona dinara, saopštili su iz te organizacije.\nFOTO: Otkrivena laboratorija za proizvodnju marihuane kod Niša, uhapšeno sedam osoba\nPolicija je u mestu Mramor kod Niša otkrila improvizovanu laboratoriju za uzgajanje kanabisa i uhapsila sedam osoba, saopštilo je danas Ministarstvo unutrašnjih poslova (MUP).\nIzgoreo restoran brze hrane u Zemunu\nU požaru koji je izbio nešto posle 14 sati u Zemunu, u kome je u potpunosti uništen lokal brze hrane, prema prvim informacijama nema povređenih.\nKompanija Rio Tinto saopštila je da je zabrinuta zbog nedavnih izjava predstavnika Vlade Republike Srbije o potencijalnom povlačenju prostornog plana za projekat "Jadar".\nNovi kovid podaci za Srbiju: Više od 17.000 zaraženih, preminulo 29 osoba\nU poslednja 24 sata preminulo je još 29 osoba od posledica koronavirusa u Srbiji, pa je ukupan broj žrtava 13.181, objavljeno je na sajtu Ministarstva zdravlja covid19.rs.\nUbici Šabana Šaulića tri godine i tri meseca zatvora\nSud u Giterslou u Nemačkoj izrekao je kaznu za Alsina Leventa zbog ubistva Šabana Šaulića i Mirsada Kerića u saobraćajnoj nesreći koju je izazvao pre skoro tri godine.\nŠabac: Oko kilogram droge pronađeno u kući i automobilu muškarca\nŠabačka policija uhapsila je četrdesetjednogodišnjeg muškarca iz tog grada zbog proizvodnje i prodaje droge.\nRIK: "Da" zaokružilo 59,59 odsto građana, u Vojvodini promenu Ustava podržalo 59,72 odsto birača\nPrema poslednjim informacijama Republičke izborne komisije o rezultatima referenduma, obrađeno je 99,89 odsto glasačkih mesta, a od toga je za "da" glasalo 59,59 odsto.\nSloga: Izostanak pomoći za nemedicinske radnike kolac u zdravstveni sistem\nUdruženi sindikati Srbije "Sloga" pozivaju Ministarstvo zdravlja i Vladu Republike Srbije da dodele jednokratnu pomoć i nemedicinskom osoblju.\nPoznato kako će se ići u školu: Mlađi osnovci od ponedeljka u klupama, ostali kombinovano\nOd ponedeljka 24. januara, učenici od 1. do 4. razreda osnovnih škola nastavu pohađaju neposredno, dok će učenici od 5. do 8. razreda nastavu pratiti po kombinovanom modelu i ići u školu dan za danom.\nTiodorović: Trebalo je da se ljudi pridržavaju mera na zimovanju, ali pooštravanje mera nemoguće\nEpidemiolog Branislav Tiodorović izjavio je da će se, kad se građani vrate sa zimskog odmora, povećati broj zaraženih koronom, istakavši da je trebalo da se svi oni pridržavaju propisanih mera.\nOptužnica protiv mladog naprednjačkog lava: Legalizacija objekta za mito od 10.000 do 60.000 evra\nNekadašnjeg predsednika beogradske opštine Palilula Aleksandra Jovićića, člana Srpske napredne stranke (SNS), tužilaštvo tereti za nezakonitu legalizaciju objekata.


Bencom knjigovodstvo, računovodstvo, revizija, softver - Struktura kompanije\n“Bencom” d.o.o. ima četrdeset stalno zaposlenih radnika, od kojih je većina sa završenom visokom i višom školom, ekonomske struke.\nCjelokupan tim nudi profesionalni pristup i saradnju zasnovanu na stručnosti i preciznosti.\nVisoki stepen specijalizacije održavamo organizovanjem različitih oblika stručnog usavršavanja, čime se prate visoki zahtjevi privrede i poslovanja. U tom smislu, dio naših zaposlenih pohađa postdiplomske studije iz oblasti računovodstva, revizije i poslovnih finansija na univerzitetima u zemlji i inostranstvu.\nNaš tim čine vrhunski obučeni profesionalci koji su usvojili najviši etički kodeks poslovanja.\nZa efikasno sprovođenje računovodstvenih propisa, “Bencom” je postavio organizacionu strukturu kojom su sve aktivnosti Društva definisane kroz više sektora poslovanja:\nRačunovodstvo - tehnička pitanja\nRačunovodstvo - organizaciona pitanja\nOvakvom strukturom pospješuje se i kvalitet sprovođenja strateških i operativnih odluka, kao i sposobnost kompanije da na vrijeme uoči i prilagodi se promjenama u poslovnom okruženju.\nDruštvo za knjigovodstvo, računovodstvo i poslovne usluge “Bencom” d.o.o. Herceg Novi je svojom dugogodišnjom praksom u radu sa klijentima kreirao poseban način poslovanja koji obezbjeđuje visok kvalitet usluge.\nUvažavajući poslovne potrebe naših klijenata, poslovanje se zasniva na brzini odgovora agencije na potrebe klijenata, uz konstantnu razmjenu potrebnih informacija između državnih institucija, poslovnih banaka i poslovnih partnera.\nCilj kompanije je da brigu o finansijskom poslovanju preuzme na sebe i da klijentu pruži potpunu sigurnost u pogledu zakonskog poslovanja. Pored garantovane usluge usklađene sa zakonskim propisima, u svom radu pratimo i sve savremene publikacije i propise koji su važni za naše klijente, čime pružamo pravovremenu informaciju o novostima bitnim za poslovanje naših klijenata.\nObrada dokumentacije vrši se na 35 računara, uz posjedovanje svih sertifikata i licenci od strane »Microsoft«-a.\nKao rezultat petnaestogodišnjeg poslovanja i brojnih unapređivanja, razvili smo izuzetno kvalitetan softver i pouzdan programski paket za računovodstvo i obradu podataka.


Mentorska šetnja kao tradiconalni i završni događaj u okviru programa „Podeli svoje znanje – postani mentorka“. Okupljanje je u subotu, 5. novembra 2016. godine, u 11.30 časova, kod ekspoziture Erste banke u Knez Mihailovoj 36 (kod Česme).\nMentorska šetnja je tradicionalni i završni događaj u okviru programa „Podeli svoje znanje – postani mentorka“. Okupljanje je u subotu, 5. novembra 2016. godine, u 11.30 časova, kod ekspoziture Erste banke u Knez Mihailovoj 36 (kod Česme). Okupljene polaznice, mentorke i alumnistkinje Programa i njihovi gosti, prošetaće Knez Mihailovom ulicom i tokom šetnje razgovarati o svojim uspesima i izazovima sa kojima se susreću u profesionalnom i privatnom životu. Šetnju će završiti dolaskom u Impakt Hab Beograd (Makedonska 21) gde će biti upriličena svečana dodela sertifikata učesnicama programa 2015/2016.\n11.30 – 12.15 okupljanje učesnica (kod ekspoziture Erste banke u Knez Mihailovoj 36 - kod Česme)\n12.15 – 12.45 Mentorska šetnja do Impact Hub-a (Makedonska 21)\n• Andrea Brbaklić, direktorka sektora komunikacija i ljudskih resursa Erste Banke\n• Maja Bobić, generalna sekretarka Evropskog pokreta u Srbiji\n• Zorana Antonijević, Organizacija za evropsku bezbednost i saradnju (OEBS)\n13.20 – 13.30 Mentorstvo iz mog ugla – Mina Stefanović, polaznica programa\n13.30 – 13.50 Predstavljanje Alumni kluba – Tamara Dačić, alumnistkinja programa\n13.50 – 14.00 Dodela diploma\n14.00 - 17.00 Koktel/Ručak\nKonkurs za novu generaciju programa otvoren je do 30. novembra 2016. godine, a više informacija o projektu i konkursu pogledajte ovde.


Na računu javnih prihoda RS za deset mjeseci 2,257 milijardi KM: Naplata veća i od prošlogodišnje i od planirane – Poreska Uprava Republike Srpske\nNa računu javnih prihoda RS za deset mjeseci 2,257 milijardi KM: Naplata veća i od prošlogodišnje i od planirane\nPoreska uprava Republike Srpske je u prvih deset mjeseci ove godine na račun javnih prihoda prikupila ukupno 2,257 milijardi KM, što je za oko 217 miliona KM ili 11 odsto više nego u istom periodu prethodne godine, odnosno sedam procenata više u odnosu na planiranu naplatu za taj period, ali i 192 miliona maraka više u odnosu na isti period 2019. godine.\nRast naplate javnih prihoda zabilježen je u svim segmentima javnih prihoda i pored povećanja neoporezivog dijela plate, odnosno ličnog odbitka od poreske osnovice poreza na lična primanja, kao i ličnog odbitka po osnovu izdržavanih članova uže porodice. Takođe, rast naplate javnih prihoda je zabilježen i pored umanjenja posebne republičke takse za 30% od iznosa propisanih Zakonom za 2021. godinu i ukidanja određenih komunalnih taksi, te oslobađanja od plaćanja administrativnih taksi. Naime, od plaćanja komunalne takse, između ostalog, oslobođeni oni poreski obveznici koji prvi put registruju djelatnost, preduzetnici koji na osnovu odredbi Zakona o porezu na dohodak imaju status malog preduzetnika, kao i udruženja od javnog interesa za RS.\nNaplata direktnih poreza je u periodu januar-oktobar ove godine iznosila 403,9 miliona maraka, što je za oko 20,8 miliona maraka ili pet odsto više nego u istom periodu prošle godine. Kada je u pitanju realizacija plana naplate direktnih poreza, za deset mjeseci ove godine plan je premašen za četiri odsto. Što se tiče doprinosa, naplata je u posmatranom periodu ove godine iznosila 1,467 milijardi maraka i veća je za 124,6 miliona KM ili devet odsto nego u istom periodu prošle godine, odnosno za oko 168 miliona maraka ili 13 odsto više nego u istom periodu 2019. godine, koja nije bila opterećena krizom izazvanom pandemijom. Doprinosi su u prvih deset mjeseci ove godine naplaćeni za sedam odsto više u odnosu na plan naplate.\nKod ostalih javnih prihoda, naplata je u prvih deset mjeseci ove godine iznosila 386,3 miliona KM, što je za 71,3 miliona KM ili 23 odsto više, dok je u odnosu na planiranu naplatu prikupljeno čak 13 odsto više ove vrste prihoda.\nKada je u pitanju samo oktobar ove godine, naplata je iznosila 219,7 miliona KM, što je za 1,7 miliona maraka više nego u istom mjesecu prošle godine ili za 14,2 miliona KM više u odnosu na oktobar 2019. godine, dok je realizacija plana naplate u oktobru veća za četiri procenta. Rast naplate u oktobru ove u odnosu na oktobar prošle godine, ali i u odnosu na plan, zabilježili su doprinosi i ostali javni prihodi i to za 7,9, odnosno 2,9 miliona KM, dok je naplata direktnih poreza manja za oko 9,2 miliona KM.\nInače, na stabilnu naplatu javnih prihoda u ovoj godini, svakako su uticale, i mjere Vlade RS na prevazilaženju posljedica pandemije, redovne i pravovremene aktivnosti Poreske uprave RS na kontroli i naplati javnih prihoda, ali i veoma odgovoran odnos većine poreskih obveznika prema svojim poreskim obavezama.\n11. novembra 2021.Poreska uprava RS


Bečejski mozaik 08 februar 2019\nDanašnja konferencija za novinare ispred škole „Petefi Šandor“ održana je navodno na inicijativu Saveta roditelja, međutim, kao što je i na prethodnoj konferenciji za novinare tog tela bio slučaj, kada je pokrenuta peticija za očuvanje škole „Petefi Šandor“, novinari pojedinih lokalnih dvojezičnih medija nisu bili pozvani na događaj, već samo novinari/ dopisnici medija koji izveštavaju na mađarskom jeziku.\nRedakcija Bečejskog mozaika smatra da je posredi diskriminacija medija, kojom se između ostalog krše slobode javne reči i čime se sprečavaju da građani opštine Bečej budu pravovremeno i objektivno informisani o temi od javnog značaja.\nPodsetimo da je radna grupa za izradu elaborata i predloga akta o mreži osnovnih škola i predškolskih ustanova na teritoriji opštine Bečej juče većinom glasova usvojila predlog da se ugasi Osnovna škola „Petefi Šandor“ u Bečeju. Predlog će biti upućen na javnu raspravu, nakon toga Skupština opštine donosi akt o mreži škola opštine Bečej, koji se šalje na saglasnost u pokrajinsku vladu i na kraju Ministarstvo prosvete donosi odluku o sudbini osnovnih škola u opštini Bečej.\nPoslednji put izmenjeno 21 februar 2019\nViše iz ove kategorije « Radna grupa za mrežu škola: Predloženo je zatvaranje škole „Petefi Šandor“\tZbog epidemije gripa: U školske klupe i vrtiće tek 25. februara »


Uspešno finalizovan projekat programa povratka interno raseljenih lica na Kosovo*: "Povratak kao korak napred" - Proaktiv\nPrevPrethodnoDeli prostor: #prvihpet!\nSledeće[ISKUSTVA STANARA] Zašto je Deli njihov izbor?Next\nUspešno finalizovan projekat programa povratka interno raseljenih lica na Kosovo*: „Povratak kao korak napred“\nNakon dve godine uspešnog rada sa zainteresovanima za povratak na Kosovo i Metohiju, projekat „Povratak kao korak napred“ uspešno je završen dodelom paketa tehničke robe koji će povratnici koristiti u pokretanju svog biznisa u mestu povratka.\nZajedno sa partnerima iz Inicijative za ravoj i saradnju i Opštine Vranjačka Banja, Proaktiv je radio direktno sa interno raseljnim licima sa Kosova i Metohije. Zadatak naše organizacije je bila priprema zainteresovanih povratnika za otvaranje sopstvenog biznisa.\nU skladu sa njihovim željama, obezbedili smo za preko četrdeset povratnika prekvalifikacije i dokvalifikacije za biznise koje će u narednom periodu otvoriti. Kako želja i edukacija nisu jedini faktori uspešnosti biznisa, sa odabranim povratnicima radili smo na višednevnim osnovnim obukama za biznis u Nišu, Beogradu, Kragujevcu, Vrnjačkoj Banji i Aleksincu i time doprineli ekonomskoj održivosti njihovog povratka.\nIskustvo rada sa povratnicima dalo nam je uvid u to da su zainteresovani kako za povratak, tako i za pokretanje sopstvenih biznisa, a nadamo se i uspešnosti u njima. Svako od njih pokazao je zavidan nivo želje da pokrene nešto što će biti od ekonomske održivosti, a dobar deo njih pokazao je zainteresovanost da pokrene one biznise za koje misli da su potrebni u mestu povratka, a trenutno ih nema kao što su teretane i fitnes centri, ali i seoska gazdinstva koja bi na tržište plasirali sopstvene organske proizvode.\nU završnoj fazi projekta, partneri i nosioci projekta iz Inicijative za razvoj i saradnju podelili su pakete neophodne tehnike i time završili ciklus pomoći povratka i pokretanja biznisa za povratnike na Kosovo*.\nProjekat „Povratak kao korak napred“ finanirala je Evropska unija, a sproveli Inicijativa za razvoj i saradnju, Proaktiv i Opština Vrnjačka Banja tokom perioda od jula 2018. godine do avgusta 2020. godine.


Press Online :: Politika :: (FOTO) VUČIĆ NA OTVARANJU KCS U NIŠU: Ne odustajemo, optimizam je pobedio u celoj Srbiji!\nPredsednik Srbije Aleksandar Vučić izjavio je danas na otvaranju Kliničkog centra u Nišu da smo pokazali time da znamo, umemo i da možemo i pokazali da ne odustajemo\nVučić je rekao da smo otvaranjem ovog Kliničkog centra pokazali da smo izlečili najveću boljku našeg društva i da ubuduće odustajanja nema i da je optimizam pobedio u celoj Srbiji.\n- Tu su nas podsećale na jad i bedu, koju smo i sami stvarali, prepuštajući se ubeđenju da nikad ništa nedhemo moći da uradimo. Ovde smo pokazali da znamo, umemo i možemo - podvukao je Vučić i dodao da, kada pogleda u novu zgradu kliničkog centra zna da Srbija više nikad neće da odustane.\nOn je posebno istakao da je niški klinički centar prvi koji je započet i završen u Srbiji i obećao da će i ostali klinički centri biti završeni, prvo Klinički centar Srbije u Beorgadu, a zatim i centi u Novom Sadu i Kragujevcu.


Sudijski pomoćnici obavljaju svakodnevno važne i odgovorne poslove u sudovima i svojim radom - asistiranjem sudijama, izradom nacrta procesnih i meritornih odluka, analizom sudske prakse itd. – značajno doprinose efikasnosti pravosuđa i rasterećenju sudija. USAID Projekat vladavine prava je tokom novembra održao četiri okrugla stola na temu unapređenja položaja sudijskih pomoćnika i njihovog profesionalnog razvoja i karijernog puta u srpskom pravosuđu. Ovi događaji organizovani su u saradnji sa partnerima iz Udruženja sudijskih i tužilačkih pomoćnika i Udruženja sudija prekršajnih sudova.\nKako je objasnila Dragana Lukić, zamenik direktora Projekta, na prvom okruglom stolu održanom u Novom Sadu, ovi skupovi organizovani su sa ciljem da sudijskim pomoćnicima širom Srbije predstave ciljeve i planove Projekta vezane za utvrđivanje neophodnih izmena kako zakonskog okvira tako i organizacije rada u sudovima kako bi se unapredio položaj i omogućilo bolje profesionalno napredovanje i razvoj sudijskih pomoćnika.\nKroz konstruktivnu diskusiju sa ukupno preko 200 sudijskih pomoćnika iz cele Srbije, došli smo do značajnih uvida i preporuka koje ćemo iskoristiti za unapređenje platforme koju smo izradili a koja objedinjuje predloge koji se tiču uslova i kriterijuma za prijem u radni odnos, karijernog napredovanja, opisa poslova koje obavljaju i ovlašćenja, visine zarade, vrednovanja rada, stručnog usavršavanja i odgovornosti.\nSudijski pomoćnici su uzeli aktivno učešće u diskusijama ističući svoje viđenje važnih zadataka koje svakodnevno obavljaju u sudovima, te postojećih procedura za vrednovanje njihovog učinka. Projekat će uzeti u obzir sve komentare i zaključke iznete tokom okruglih stolova kako bi finalizovao platformu za unapređenje položaja sudijskih pomoćnika. Nacrt platforme možete naći ovde, a sve komentare na predložene intervencije možete dostaviti mejlom na rolps@rolps.org.


Atletičari Mladosti iz Užica šampioni Srbije u krosu (FOTO GALERIJA) - Užice Oglasna Tabla\nоктобар 28, 2017 октобар 28, 2017 0238\nDanas je u Boru održano ekipno i pojedinačno prvenstvo Srbije u krosu. Fenomenalni su bili atletičari „Mladosti“ koji su u sveukupnom plasmanu poneli titulu šampiona Srbije. Napomenućemo da se na titulu sveukupnog Prvaka Srbije čekalo punih 20 godina, naime zadnja titula osvojena je 1997 godine na Prvenstvu Jugoslavije u Podgorici.\nZadovoljan svojim pulenima, Dragiša Kuzmanović\nAli krenimo redom. Seniorska ekipa osvojila je prvo mesto, i tim rezultatom plasirala se na Klupsko prvenstvo Evrope koje će se održati u Portugaliji. Mlađi seniori su takođe postali Prvaci Srbije, kao i mlađi juniori. Ekipa seniorki osvojla je drugo mesto, dok je ekipa starijih pionirki zauzela treće mesto.\nU pojedinačnoj konkureciji, bez premca je bila Olivera Jevtić koja je u trci seniorki osvojila prvo mesto. Sve nas je prijatno iznenadio Milan Todorović, koji je kod seniora zauzeo drugo mesto. U trci mlađih seniora, trece mesto pripalo je Bojanu Stanišiću.\nIranski turoperatori posetili Zlatibor


Ipak, kako ALDA pretvara ovu složenu ideju u konkretne radnje? Pogledajte ova tri primera o tome kako Asocijacija demokratiju čini stvarnom činjenicom!\nKonačno, demokratija, kako poreklo reči sugeriše [demos = narod], sastavni je deo društva i njegovih ljudi. Stoga je ALDA veoma posvećena, kao što je pokazano u više od 20 godina aktivnosti, da podržava građane, organizacije i tela koja su spremna da učine razliku i rade na njenoj implementaciji u Evropi i šire.\nSrećna nedelja demokratije 2021. od ALDA-e!


Zvezde u usponu elektronske scene, mađarski DJ duo, čija je pesma zvanično najviše puštana od strane najvećih svetskih EDM izvođača na festivalu Ultra Music Miami 2014, dolazi u Beograd jednim specijalnim povodom. David i Sullivan koji čine StadiumX nastupaju 25.oktobra na prvom rođendanu najboljeg party brenda u Srbiji – Belgrade Banging.\nStadiumX od februara ove godine izdaje muziku za Protocol Recodings, izdavačku kuću Nicky Romera. Traka koja ih je proslavila, postala hit u celom svetu i došla do prvog mesta na Beatport chart-u je “Howl at the moon”, koju su uradili u saradnji sa Taylr Renee.\nAtmosferu sa nastupa StadiumX-a možete pogledati na fotografijama i videu, na kojima se vidi koliko pozitivne energije i talenta pokazuju David i Sullivan. Podjednako veliki spektakl očekuje se i u Beogradu, kada će Belgrade Banging proslaviti svoj prvi rođendan. Belgrade Banging Birthday biće, prema rečima organizatora, mesto spajanja najboljih EDM hitova, energije, adrenalina, skakanja, slobode, ispunjenja, ljubavi i prijateljstva.


12 04 Gradsko veće\nčetvrtak, 12 april 2018 14:53\nGradskog veća Sombor\nGradsko veće je, na 111. sednici, utvrdilo predloge nekoliko odluka o kojima će se izjasniti i odbornici Skupštine grada Sombora i to: Predlog Odluke o održavanju čistoće na teritoriji grada Sombora, predlog Odluke o opštinskim putevima, ulicama i nekategorisanim putevima i Odluku o visini naknade za upotrebu opštinskih puteva i ulica na teritoriji grada Sombora.\nVeće je na sednici održanoj 11. aprila prihvatilo zaključak Komisije za sprovođenje konkursa za izbor direktora javnih preduzeća i uputilo Skupštini grada predlog da Aleksandra Čorka imenuje za direktora JKP „Energana“.\nTakođe je prihvatilo predlog za potpisivanje Sporazuma o produženju roka važenja kolektivnog ugovora kod poslodavca Dom zdravlja „Dr Đorđe Lazić“, Sombor do 31. decembra ove godine, te izveštaj o radu Saveta za bezbednost saobraćaja na putevima grada Sombora u 2017. godini.\nDoneta je I Odluka o objavljivanju javnog poziva za organizovanje javnih radova u somborskim selima u oblasti održavanja i obnavljanja javne infrastrukture i održavanja i zaštite životne sredine.\nGradsko veće je prihvatilo predlog raspodele sredstava namenjenih nevladinim organizacijama i udruženjima građana u oblasti protivpožarne zaštite. Prema utvrđenoj rang listi, najviše sredstava opredeljeno je za rad Dobrovoljno vatrogasno društvo „Bezdan“ i to 288.169,00 dinara, za rad Dobrovoljnog vatrogasnog društva „Svetozar Miletić“ 219.466,32 dinara, dok je najmanje sredstava, odnosno 89.361,43 dinara, dodeljeno Vatrogasnom savezu grada Sombora.\nGradsko veće je odobrilo finansijski plan za realizaciju Somborskih muzičkih svečanosti koje će se održati u periodu od 14. do 20. aprila. Prema odobrenom planu za realizaciju Somborskim muzičkih svečanosti , odnosno honorare učesnika festivala i ostale prateće troškove, potrebno je 4.000.000,00 dinara.\nOdobreno je i 488.000,00 dinara za sufinansiranje projekta „Škola za 21. vek“ koji realizuje OŠ „Ivo Lola Ribar“, sa ciljem unapređenja nastave iz biologije i informatike.


"ArcaBoard" - Prvi pravi hoverbord na svetu košta 20.000 dolara - Lexus - TOYOTA club Serbia\nStarted By Mr Nebojša , Dec 29 2015 13:54\nlexus leksus hover bord hoverbord toyota tojota\nPosted 29 December 2015 - 13:54\nPrve isporuke "ArcaBoard" hoverborda će početi u aprilu 2016, a ovo vozilo koje se reklamira kao "revolucija u transportu" je delo firme Arca Space Corporation, koju je Dumitru Popesku osnovao u Rumuniji, a sada je smeštena u Las Kucesu, Novi Meksiko.\nDizajn hoverborda podrazumeva 36 električna ventilatora i bateriju koja je smeštena između njih. Dužina mu je 144 cm, širina 76 cm, težina oko 81 kg, a može da podigne osobu težine do 110 kg uz maksimalnu brzinu od 20 km/h.\nSpecijalni senzori ograničavaju brzinu hoverborda, ali i stabilizuju letelicu kojom takođe može da se upravlja putem aplikacije na smartfonu. Jednom kada savladate principe vožnje, stabilizatori mogu da se isključe i hoverbordom se može upravljati manuelno, pokretima tela.\nMotori koji pokreću ventilatore imaju ukupno 272KS pa se baterija dosta brzo prazni. Maksimalno vreme letenja je samo 6 minuta, a punjenje baterije traje i do šest sati, ali Arca planira da napravi i brzi punjač koji će omogućiti punjenje za 35 minuta.\nTreba napomenuti da je prvi funksionalni hoverbord na svetu prilično glasan jer proizvodi oko 92 decibela, otpriliko koliko i glasan automobil ili motocikl, a cena mu iznosi 19.900 dolara, dok se stanica za brzo punjenje doplaćuje 4.500 dolara\nAlso tagged with one or more of these keywords: lexus, leksus, hover, bord, hoverbord, toyota, tojota


Ako želite uništiti jedan narod, počnite s obrazovanjem\nNaslovnica Teme Iz pera naših autora Ako želite uništiti jedan narod, počnite s obrazovanjem\n– Život Bošnjaka u Sandžaku neodoljivo podsjeća na život Palestinaca u pojasu Gaze. Sve metode koje koriste Jevreji za uništenje Palestinaca, koriste i Srbi za uništenje Bošnjaka, samo u malo blažem obliku!\nJeste li znali da u Palestini ima dvadesetak univerziteta, koje Izrael zatvara dok vidi da iz njih izlaze obrazovani Palestinci. Ne smiju dirati samo jedan univerzitet u Jerusalemu, koji je katolički i pod direktnom upravom Vatikana!\nZnate li da Palestinci koji odu na studije van domovine i završe ih, gube pravo da se vrate u domovinu!!!\nInternacionalni Univerzitet u Novom Pazaru bori se preko jedne decenije za akreditaciju, ali vlasti u Srbiji nalaze uvjek načina da mu je ne izda. Gostovao sam na tom univerzitetu, kao i na mnogima širom svijeta i mogu kompetentno reći da on ima bolje uslove za rad nego mnogi razvikani evropski!\nNovi Pazar nije mogao ni sanjati univerzitet, dok ga nije osmislio i pokrenuo Muamer Zukorlić, a onda je država Srbija otvorila “državni univerzitet”, da bi ga ugušila!\nKad im ni to ne polazi za rukom, kad pored tog “državnog”(baš tako je nazvan da bi dobio na značenju), na tom “muftijinom” (kako ga zovu, da bi ga omalovažili), predaje oko polovine nemuslimana, a isto tako nastavu pohađa veliki broj studenata svih nacionalnosti, onda se država odlučila na Izraelsku metodu borbe protiv obrazovanja “neprijatelja”!\nPozivam studente i profesore IUNP da se bore protiv ove očite diskriminacije i pokušaja gašenja ove baklje znanja za Sandžak, a samim tim i za matičnu domovinu Bošnjaka, Bosnu i Hercegovinu!\nMolim vas, podijelite u znak podrške!


Pored Dodika sada su i oba entitetska predsjednika pod sankcijama - epiCentar INFO\nPored Dodika sada su i oba entitetska predsjednika pod sankcijama\nUz čelnika SNSD-a i člana Predsjedništva Bosne i Hercegovine Milorada Dodika, koji je veteran kada su u pitanju sankcije, lista sankcionisanih se iz mjeseca u mjesec širi.\nBiH je tako postala država koja pod trostrukim sankcijama ima jednog člana državnog predsjedništva (dvoje američke i jedne britanske sankcije), ali i predsjednike entiteta.\nPrvo je Željka Cvijanović (SNSD) završila na britanskoj crnoj listi pod optužbom da je radila na potkopavanju mira u BiH te da je pod ruskom kontrolom. Također, Cvijanović je sankcionisana jer je javno veličala ratne zločince i negirala genocid u Srebrenici i jer je iskoristila svoju kancelariju za podnošenje zakona u Republici Srpskoj kojima se nastojalo prenijeti državne nadležnosti na nivo entiteta.\nNjen kolega iz entiteta Federacija BiH Marinko Čavara (HDZ) prije dva dana je stavljen na američku crnu listu i to prije svega zbog potkopavanja demokratskih procesa u procesu blokiranja funkcionisanja FBiH.\nČavara blokira funkcionisanje Vijeća za zaštitu vitalnog nacionalnog interesa suda, tijela koje se sastoji od određenog broja i podrazumijeva određeni sastav sudija Ustavnog suda FBiH, a koje je 2002. formirano u skladu sa amandmanima visokog predstavnika na Ustav FBiH.\nTako je uz državne parlamentarce, ali i nosioce pravosudnih funkcija u BiH, naglašeno ko su odgovorni za suzbijanje demokratije, ugrožavanje mira te korupciju i kriminal. Nosioci najviših izvršnih funkcija u državi imaju stroge sankcije svjetskih sila, SAD-a i Velike Britanije.\nPrevious Index: Politika Hrvatske poražena u BiH, dovela nas u sukob sa SAD\nNext Potroše 700. 000 KM: Predstavništvo RS-a u Beču vodi se u kafićima i restoranima, godinama se “sele”


(VIDEO) VUČIĆ NA VEŽBI "BEGEJ 2019": U se i u svoje kljuse - DA JAČAMO VOJSKU I DA ZAŠTITIMO ZEMLJU OD SVAKOG AGRESORA! - Informer\n10:38 >> 12:17 Politika 3\n(VIDEO) VUČIĆ NA VEŽBI "BEGEJ 2019": U se i u svoje kljuse - DA JAČAMO VOJSKU I DA ZAŠTITIMO ZEMLJU OD SVAKOG AGRESORA!\nZdružena taktička vežba s bojevim gađanjem "Begej 2019" počela je danas na privremenom poligonu "Titel" u prisustvu predsednika Srbije Aleksandra Vučića i potpredsednika Centralne vojne komisije Kine, generala Džanga Juosjaoa\n12.01 - Snažićemo sve rodove vojske,Vojska Srbije će biti još jača\n- Ja sam zadovoljan ovim što sam danas video - podvukao je Vučić.\n- Verujem da će se videti da ko služi otadžbini može da računa na pažnju i brigu zemlje, što i jeste naš posao - rekao je Vučić novinarima.\n- Zato za nas važi - u se i u svoje kljuse, da jačamo vojsku, da zaštitimo zemlju od svakog potencijalnog agresora - rekao je Vučić.\n- A, onda meni pričaju nešto o 10 BRDM-ova od Rusije, a oni isporučiju 60 ''bredlija''... Nemojte ništa da mi govorite, k'o boga vas molim - rekao je Vučić.\n- Drago mi je što sam mogao da se uverim u sposobnost, obučenost i spremnost Vojske Srbije. To je važno za osećaj, koji mi Srbi volimo, osećaj da imamo dobru, organizovanu, stabilnu i jaku vojsku - rekao je Dodik.\n11.42 - Predsednik Srbije Aleksandar Vučić se obraća medijima\n11.20 - Potpisan Sporazum o primopredaji kineske opreme Srbiji\nPredsednik Vučić prisustvuje potpisivanju dokumenta o primopredaji donacije NR Kine.\nA post shared by Aleksandar Vučić (@buducnostsrbijeav) on Sep 8, 2019 at 2:36am PDT\nDokument je potpisan nakon realizacije vojne vežbe "Begej 2019" u Titelu, u kojoj je ucestvovalo više od 900 pripadnika jedinice Kopnene vojske, Ratnog vazduhoplovstva i protivvazduhoplovne odbrane i Specijalne brigade.\n10.09 - Predsednik Srbije i vrhovni komandant Vojske Srbije Aleksandar Vučić obavio je smotru na poligonu Titel\n10.05 - Počela Združena taktička vežba s bojevim gađanjem "BEGEJ 2019", na privremenom poligonu "Titel".\nNa vežbi učestvuje više od 900 pripadnika jedinice Kopnene vojske, Ratnog vazduhoplovstva i protiv-vazduhoplovne odbrane i Specijalne brigade.\nPredsednik Vučić prisustvuje danas združenoj taktičkoj vežbi sa bojevim gađanjem “BEGEJ 2019”, na kojoj učestvuje više od 900 pripadnika Vojske Srbije iz sastava Kopnene vojske, Ratnog vazduhoplovstva i protivvazduhoplovne odbrane i Specijalne brigade, koja se održava na pripremnom poligonu "Titel".\nA post shared by Aleksandar Vučić (@buducnostsrbijeav) on Sep 8, 2019 at 1:20am PDT\nTema vežbe je prikazati borbenu grupu u napadu sa nasilnim prelaskom reke, a cilj vežbe je da se pokaže obučenost snaga za komandovanje i potčinjenih jedinica borbene grupe u pripremi, organizovanju i ižvođenju borbene operacije.\nVežba se izvodi u nekoliko faza, a, između ostalog, biće realizovano ubacivanje izviđačke grupe u borbeni raspored neprijatelja i specijalni desant u dubinu rasporeda neprijatelja, polaganje rečne minske prepreke i sprečavanje napada neprijateljskih ratnih brodova protivbrodskim dejstvima, vazduhoplov na pripremama napada i vazduhoplovna podrška.\nZatim, učesnici će prikazati artiljerisku pripremu napada, rečni desant, poprečno prevoženje borbene tehnike preko reke i uvođenje u borbu, napad na komandni brod neprijatelja, razminiranje plovnog puta, brodska, protivbrodska i pešadijska dejstva na ciljeve na kopnu i vodi i formiranje pontonskog mosta i prelaz borbene grupe preko mosta.\nRukovodilac vežbe je zamenik komandanta Kopnene vojske brigadni general Vladeta Baltić, a komandant borbene grupe je načelnik štaba prve brigade Kopnene vojske pukovnik Dragan Radaković.\nUoči početka priređen je svečani doček za predsednika Srbije, a vežbi prisustvuju i ministar odbrane Aleksandar Vulin, načelnik Generalštaba Vojske Srbije Milan Mojsilović, generalni sekretar predsednika Nikola Selaković, predsednik Pokrajinske vlade Igor Mirović, gradonačelnik Novog Sada Miloš Vučević.\nPored predsednika Srbije, vežbi će prisustvovati i ministar odbrane Aleksandar Vulin i načelnik Generalštaba Vojske Srbije general Milan Mojsilović.\nKako je saopšteno iz Ministarstva odbrane, na vežbi "BEGEJ 2019" učestvovaće više od 900 pripadnika Vojske Srbije iz Kopnene vojske, Ratnog vazduhoplovstva i protivvazduhoplovne odbrane i Specijalne brigade.\nPredsednik Srbije Aleksandar Vučić Vojna vežba Begej 2019\nSrbija jača nego ikad. Neka bude sve jača, sve jača, sve jača, neka bude vojno, politički, privredno i finansijski najjača država na celom Balkanu i jedna od najjačih država u celoj Evropi.\nZbog tolike ludačke propagande protiv RH turizma da je sezona propala(a ona u plusu 1,4milijarade) pa o ajkule pa o kanalizacije pa o napadima....Eto prvi put javno rekli brojke za dolazak Srba kojih je došlo 181.300 i 9.700 srpskih radnika koj na obali rade i služe gazdama ustašama za DUPLO veće plate. Eto svi srpski mediji sada ćute... STATISTIČKI PODACI 'Turisti iz Srbije idu u RH više nego što želi Dačić!'\nZašto ministar paradira u nelegalnoj uniformi i po kom osnovu civil koji nije služio vojsku nosi uniformu?!


Ovo je riječ koja najbolje opisuje situaciju zbog koje je odložen 113. sarajevski derbi.\nZbog očajne i krajnje neozbiljne organizacije Željezničara kao domaćina ovog susreta, nisu ispunjeni osnovni uslovi da se utakmica odigra, pa je i odložena.\nIako je snijeg u Sarajevu najavljivan danima ranije, na Grbavici je teren pred početak meča bio prekriven snijegom, nije bilo crvenih lopti kojima se igra u takvim uslovima pa su se ljudi iz kluba brže-bolje organizovali da pokušaju na brzaka da srede stvari.\nŽeljini ekonomi su skoknuli do obližnje radnje sa bojama, kupili crvene sprejeve i bacili se na posao da od bijelih lopti naprave crvene, piše “Kurir”.\nZa čišćenje terena imali su samo dvije potpuno neadekvatne lopate, pa je pokušaj uklanjanja bijelog pokrivača bio potpuno uzaludan. Na sve to, rukama su pokušali da iscrtaju linije terena, pa je konačni utisak na kraju bio potpuno komičan.\nIshod cijele situacije je da su sudije ipak odlučile da derbi odlože, jer uslovi za igru nisu bili 'fudbalski'. Tako je meč odigran danas umjesto u nedjelju.


Kameron u Škotskoj razgovara o prenosu novih ovlašćenja\nBritanski premijer Dejvid Kameron u petak odlazi u Škotsku da razgovara s Nikol Stardžon, predsednicom škotske vlade i liderkom Škotske nacionalne partije, prvi put posle održavanja parlamentarnih izbora 7. maja.\nDvoje lidera će razgovarati o prenosu većh ovlašćenja sa Londona na Škotsku kada se sastanu kasnije tokom dana u Edinburgu.\nŠkotska nacionalna partija (SNP) predvođena s Nikol Stardžon osvojila je 56 od 59 mesta izdvojenih za škotsku u britanskom parlamentu na izborima održanim 7. maja, na kojima je pobedila Kameronova Konzervativna stranka.\n"Kao što sam jasno rekla, rezultati parlamentarnih izbor prošle nedelje, i izuzetan rezultat SNP-a znači da stav (Londona) prem Škotskoj apsolutno ne može da bude isto kao i pre", rekla je Nikol Stardžon pre posete Kamerona.\nOna je dodala da Škotska očekuje da se prenesu ovlašćenja na Škotsku i rekla da demokratski mandat za to postoji.\nStardžonova je rekla da novi referendum može da se održi samo ako partija koja podržava njegovo održavanje pobedi na izborima za škotski parlament, predviđene za 2016. godinu.\nNa referendumu u septembru 2014. o nezavisnosti Škotske pobedili su protivnici nezavisnosti sa 55 odsto glasova prema 45 odsto za one koji su bili za.


Obeležen Dan sećanja na poginule u NATO bombardovanju | Skupština Grada Novog Sada\n– Novi Sad pamti teških 78 dana i seća se svih žrtava, naših sugrađana i naših sunarodnika. Sećamo se i svih pripadnika Vojske i Policije, sećamo se i žalimo za civilnim žrtvama, za 79 dece koja su poginula u akciji, koju je samo monstruozni um mogao da nazove ”Milosrdni anđeo”. Pamtimo da smo bili kažnjeni jer smo branili svoje, a i danas trpimo posledice događaja od pre 18 godina, i danas neki među nama pokušavaju da nam objasne da smo to zaslužili i da treba da se stidimo što smo branili svoju državu. Ali Srbija se menja i čini sve da se takve stvari nikada ne ponove. Danas u Novom Sadu popravljamo stare i gradimo nove mostove, Republika, Pokrajina i Grad grade novu zgradu javnog servisa, čije rušenje je bilo posledica kažnjavanja medija u Srbiji. Imamo novu snagu u Srbiji i neophodno je da je čuvamo, a to činimo sećajući se onih koji su nam to omogućili – naglasio je gradonačelnik Novog Sada Miloš Vučević, koji je zajedno sa predsednikom Skupštine Grada Novog Sada Zdravkom Jelušićem položio venac na spomen obeležje.\nBrigadni general Željko Petrović rekao je da poginuli u NATO bombardovanju nikada neće biti zaboravljeni.\n– Dokle god bude nas, i dokle god ih se budemo sećali, njihove žrtve neće biti uzaludne – istakao je Petrović.\nPotpredsednik Pokrajinske vlade Đorđe Milićević kazao je da je odavanje počasti žrtvama NATO bombardovanja ljudska i moralna obaveza svih građana.\n– Posebno na nama koji se bavimo javnim-državnim poslom je da činimo sve da očuvamo mir i stabilnost i da ne dozvolimo da poginu nevini ljudi – zaključio je Milićević.\n– Tokom NATO bombardovanja svako od nas je bio meta. Meta su bili deca, žene, stari, ali i škole, mostovi i naši objekti, i zato smo danas ovde s jasnom porukom da stradanje našeg naroda i razaranje naše zemlje nikada ne smemo i nećemo zaboraviti – naglasila je potpredsednica Skupštine AP Vojvodine Aleksandra Đanković.


SportDC - Vesti - Premijer liga BiH - Iz Gacka u Brčko\n08.08.2018 Čedo Matović\nNajbolja odbojkašica Žok "Gacka", reprezentativka Katarina Popović u novoj sezoni braniće boje brčanskog Bimal Jedinstva.\nIz dobro obaviještenih izvora saznajemo da su pred Kaćom, kako je zovu njeni prijatelji novi sportski izazovi te naredne sezone nosiće dres aktuelnih i višestrukih neprikosnovenih šampionki "brčanskih princeza" .\nRadi se o odbojkašici sa velikim odbojkaškim znanjem, istančanim osjećajem na prijemu, "teškom " rukom u napadu te će sa nekadašnjim svojim saigračicama iz Gacka, Anom Gajić i Natašom Slijepčević biti veliko pojačanje za Brčanke da i dalje vladaju u klupskoj elitiu BH odbojke.\nPopovićka je dijete Gacka, odakle se vinula do reprezentativnih visina, a sa sjajnom generaciom "gatačkih tigrica": Maja Maljević, Nataša Slijepčević, Ana Gajić, Helena Košutić, Katarina Salatić, Dajana Boljanović, Ana Šojić i ostale pisala je najljepše stranice istorije sporta u Gacku. U sezoni 2013/14 stasite Gačanke kite se titulom pobjednika Kupa BiH u utakmici o kojoj još gatačka sportska čaršija priča, uzele su "mjeru" u finalu brčanskim šampionkama, a junak velike i sajne pobjede bila je Katarina Popović koja je i proglašena za MVP igračem turnira.\nMnogo će kilovata proteći termoelektranom Gacko, dok se okupi još jednom takva ekipa "gatačkih tigrica".\nPremijer liga BiH Žene Premijer liga BiH Gacko Bimal-Jedinstvo Bosna i Hercegovina Republika Srpska Gacko


9. марта 2016. – СРПСКА НАПРЕДНА СТРАНКА\nDan: 9. marta 2016.\nObjavljeno 9. marta 2016.\nREDOVNA KONFERENCIJA ZA MEDIJE – 9.3.2016.\nPoštovani predstavnici medija, dragi sugrađani, dobar dan i dobrodošli na redovnu konferenciju za novinare Srpske naredne stranke Gradskog odbora Kruševac.\nGradski odbor Srpske napredne stranke Kruševac prvi je predao Gradskoj izbornoj komisiji listu kandidata za odbornike za izbore 24. aprila. Prvi na listi odbornika je potpredsednik Glavnog odbora Srpske napredne stranke Bratislav Gašić. Pored Srpske napredne stranke na listi „Koalicija: Aleksandar Vučić – Srbija pobeđuje“ nalaze se se i SDP, PUPS, PS, SNP, NS, SPO i USS. Lista „Koalicija: Aleksandar Vučić – Srbija pobeđuje“, predata je u ponedeljak, sa 2 491 potpis u 23:55 časova.\nMislimo i uvereni smo, da su ponuđeni kandidati pravi i da će sigurno raditi u interesu svojih komšija, prijatelja, sugrađana Kruševca i okoline. Kao što znate, prioritet je podizanje životnog standarda na selu i omogućavanje uključivanja mladih u sve tokove društvenog i javnog života. Na našoj listi zastupljeno je više od 35 posto žena kandidata za odbornike. To samo pokazuje koliko je Srpska napredna stranka spremna da se suoči sa stereotipima i predrasudama koje stoje na putu ka Evropskoj Uniji.\nOvom prilikom poželela bih svim učesnicima u izbornoj trci fer, korektnu i uspešnu kampanju u kojoj će pobediti najbolji. A najbolji uvek idu napred, jer Srbija pobeđuje ako je jedinstvena. Široka koalicija oko Srpske napredne stranke samo dokazuje to jedinstvo.\nNadam se da ste već objavili da je Republička lista “Aleksandar Vučić – Srbija pobeđuje” već predata prvog dana i kruševački naprednjaci su u rekordnom vremenu predali svoje potpise. Mnogo je polemika bilo da li ići na izbore na svim nivoima, mi u Srpskoj naprednoj stranci imamo stav da narod treba da odluči uvek i da da poverenje najboljem. Nismo se plašili, niti ćemo se plašiti konkurencije, jer iza nas stoje rezultati.\nMožemo da se pohvalimo da Kruševac ima čak 3 kandidata za narodne poslanike: dr Vesna Rakonjac, dr Dragana Barišić i Ivan Manojlović.\nMislim da smo odabrali dobre kandidate i da će narod prepoznati zastupnike njihovog interesa. Vesna i Dragana su i u prethodnom mandatu bile poslanice na listi Srpske napredne stranke i sigurna sam da će i Ivan činiti tim koji će za Kruševac učiniti dosta u skupštini Republike Srbije.\nOvom prilikom bih želela da se zahvalim svim članovima i simpatizerima koji su strpljivo sačekali kako bi potpisali i republičku, a i lokalnu listu, ali bih istakla i veliku podršku nosiocu liste “Aleksandar Vučić – Srbija pobeđuje” premijeru i predsedniku Srpske napredne stranke.\nSrbija je danas na prekretnici, građani treba dobro da razmisle i da se opredele da li žele Srbiju da vrate u prošlost, izolaciju, pljačkaške privatizacije, otpuštanje radnika ili žele da se zemlja razvija, napreduje i bude uređena i moderna da bi njeni građani dostigli evropski životni standard.\nObjavljeno 9. marta 2016. 9. marta 2016.\nDodela poklon paketa u Malom Golovodu povodom Dana Žena\nPovodom međunarodnog Dana žena, 8. marta su mesni odbor SNS Malo Golovode i aktiv žena, na čelu sa predsednicom aktiva Valentinom Đorđević, organizovali akciju dodele poklon paketa socijalno ugroženim članicama iz naše mesne zajednice.\nUručeno je ukupno 5 poklon paketa,a donator je bila predsednica MO Malo Golovode Olivera Drenovac.


U Srbiji radeći ovaj posao možete zaraditi i 2.000 evra mesečno, a niko se njime ne bavi! - Grocka Info\nNaslovna Vesti Društvo U Srbiji radeći ovaj posao možete zaraditi i 2.000 evra mesečno, a...\nU Srbiji radeći ovaj posao možete zaraditi i 2.000 evra mesečno, a niko se njime ne bavi!\nNajplaćeniji stečajni upravnik u Srbiji uspeo je svojevremeno da izbori mesečnu bruto platu od oko 12.000 evra za tri godine vođenja postupka u preduzeću u Sremskoj Mitrovici. Sa tom zaradom, prešišao je direktore mnogih uspešnih banaka, osiguravajućih društava i preduzeća.\nU privatnim, državnim i društvenim preduzećima trenutno je aktivno 1.889 stečajnih postupaka. U Srbiji istovremeno rade 333 stečajna upravnika i svaki od njih vodi po pet do šest postupaka.\nZa dobijanje licence potrebna je visoka stručna sprema i tri godine iskustva sa sedmim stepenom. Stručni ispit održava se dva puta godišnje i to tokom maja i novembra. Ispit čini pismeni i usmeni deo, kao i obuke za automatizovano vođenje stečajnih postupaka i elektronsko izveštavanje.\nPolaganje ispita za stečajnog upravnika košta 15.000 dinara, a 1.000 dinara je prijava ispita. Zarada zavisi od imovine preduzeća koje često nema, pa izostane i plata.\nDobrivoje Petrović, predsednik Udruženja stečajnih upravnika, tvrdi da su nagrade „u periodu oko 2005. godine bile izuzetno velike”, ali da su smanjivane pravilnicima Vlade.\nNajveći broj stečajnih upravnika u Srbiji u posao je ušao pre tri godine, kada je Vlada uvela kategoriju automatskih stečajeva nelikvidnih preduzeća. To je trajalo do 2012. godine. Upravnici su najviše zarađivali od 2005. do 2009, kada su po stečaju dobijali i po 15.000 evra.\nPrethodni tekstTRAŽITE POSAO U EU?! Pogledajte koja se zanimanja traže u njenim članicama\nSledeći tekstIFK ( Kyokushinkai ) – EVROPSKO PRVENSTVO ,,BULGARIA – 2014”


“Bez Brčkog RS nije cijela”: Srbijanski historičar tjera Dodika u “rat za Brčko”! – Ljepota Islama\n“Bez Brčkog RS nije cijela”: Srbijanski historičar tjera Dodika u “rat za Brčko”!\nSrbijanski historičar Aleksandar Raković smatra da bi trebalo podržati Milorada Dodika u namjeri da Republici Srpskoj vrati njena izgubljena i na BiH prenesena dejtonska ovlaštenja, a isto bi trebalo uraditi i sa distriktom Brčko – vratiti ga nazad u RS.\nRaković smatra da bi se na taj način entitet Republika Srpska vratila tome da je ona država u okviru jedne gotovo “fiktivne državne zajednice”, kakavom BiH smatra ovaj srbijanski historičar.\n“Želim da Dodik što prije te svoje namjere sprovede u djelo, ukoliko ne dođe do formiranja vlasti na nivou BiH, odnosno Vijeća ministara“, rezolutan je Raković, koji je mišljenja da do toga ipak neće doći normalnim putem, vjerovatno pod tim podrazumjevajući vojnu opciju.\nSrbijanski historičar smatra da rok od 30 dana koji je Dodik dao svojim političkim suparnicima ne treba da bude duži od navedenog, jer BiH nije Belgija koja može uvijek da funkcioniše sa “tim v.d. organima i nekim neredovnim stanjem”.\nRaković predlaže uspostavljanje “linije oko Brčkog”, što bi značilo povratak urbane cjeline Brčkog, i nekadašnjeg “koridora” u sastav entiteta RS, a koji su odlukom međunarodne zajednice pripali Brčko distriktu.\n“Sada je prilika da se potvrdi da je granica između RS i FBiH južno od urbane cjeline Brčkog. To je čitav paket rješenja koji Dodik treba da krene da implementira što prije”, istakao je Raković.\nSrbijanski historičar napominje da “Republika Srpska ima svoje mehanizme da stopira preglasavanje Dodika u Predsjedništvu BiH i da treba to koristiti u svakoj mogućoj prilici, da stavi entitetski veto i stopira zlonamjerne korake druga dva člana Predsjedništva BiH“.\n“Ovo je samo jedan od početaka i uvertira u buduće događaje, gdje će se na svaki način kinjiti Republika Srpska“, zaključuje Raković.\nOvo je muslimanska porodica koja je ubijena u Kanadi 392 views\nNevjerovatna priča: Nećeš Suljo biti magarac u Džehennemu 294 views\nKo prouči ovu dovu Allah, dž.š., će mu dati zlaz iz svake situacije u kojoj se nalazi, pa šta god to bilo 264 views


Ekonomsko-socijalni savjet RS: 14 miliona KM za novo zapošljavanje | Novac.ba\n👤by Novac.ba\t0 Comments\t🕔11.Feb 2015\nMinistar rada i boračko-invalidske zaštite Republike Srpske (RS) Milenko Savanović izjavio je danas da je prijedlogom akcionog plana zapošljavanja u ovoj godini u RS za te svrhe planirano 10,3 miliona KM, plus četiri miliona KM “zaostalih” sredstava iz prošle godine.\nOn je novinarima nakon sjednice Ekonomsko-socijalnog savjeta Srpske rekao da će ta sredstva biti raspoloživa za pravljenje programa zapošljavanja sa intencijom da se predviđena sredstva po programima ustupaju onim poslodavcima koji ozbiljno i odgovorno pristupaju tim programima i izvršavaju svoje obaveze.\nSavanović je podsjetio da je Ekonomskom politikom za ovu godinu definisano niz reformskih politika i da je akcenat dat na novo zapošljavanje, pri čemu će što više biti favorizovan realni sektor.\n“Fokus Vlade Srpske i ovog ministarstva je realni sektor, jer samo realni sektor može da podigne standard građana”, naveo je Savanović.\nOn je rekao i da se u okviru reformi javnog sektora ozbiljno razmišlja da se putem zakonske regulative inspekcijske službe i Poreska uprava Srpske učine efektnijim i efikasnijim.\nSavanović je naveo da je u prošloj godini bilo 2.150 novozaposlenih radnika, za čija radna mjesta je utrošeno 7,6 miliona KM.\nPredsjednik Saveza sindikata Srpske Ranka Mišić istakla je da sindikat podržava svaku aktivnost koja je vezana za otvaranje novih radnih mjesta u realnom sektoru.\n“Potrebno je da se veoma jasno pazi na provođenje te aktivnosti i kontroliše kakvi su rezultati utrošenog novca, u smislu da li je novo radno mjesto u punom kapacitetu”, rekla je Mišićeva.\nOna je naglasila da je u okviru reforme javnog sektora vezanog za inspekcije, sindikat zainteresovan da se zakonom odrede ko može biti inspektor čija je nadležnost primjena Zakona o radu i Zakona o zaštiti na radu, te kakva oruđa i sredstva može imati na raspolaganju, dodajući da prilikom tih inspekcijskih nadzora bude prisutan i predstavnik sindikata.\nMišićeva je rekla da je na sjednici razmatrana i informacija o prijemu Ekonomsko-socijalnog savjeta Srpske u svjetsku asocijaciju takvih savjeta, čija će punopravna članica postati u prvoj polovini ove godine.\nPredsjednik Unije Udruženja poslodavaca Srpske Dušan Škrebić, koji od današnje sjednice preuzima od Ranke Mišić predsjedavanje Ekonomsko-socijalnim savjetom u narednih godinu dana, rekao je da poslodavci podržavaju program novog zapošljavanja u realni sektor, kao i program zapošljavanja lica koja bi pripravnički staž odradili u realnom sektoru.\nOn je dodao da je sada mnogo veći broj lica koja pripravnički staž odrađuju u institucijama i ustanovama koje su na budžetu.\nŠkrebić smatra da bi partneri u okviru Ekonomsko-socijalnog savjeta morali dobijati informaciju od onih koji koriste sredstva za programe zapošljavanja koliki je broj radnika ostao zaposlen po isteku vremena koji je naveden u ugovoru.\nekonomska politikaekoonomsko socijalni savjet RSMinistar rada i boračko-invalidske zaštite RS Milenko Savanovićnovo zapošljavanjeposlodavcisindikatzapošljavanje


април 2019. – ОШ "Стеван Синђелић"\nNa matematičkom takmičenju „Misliša“ postignuti su sledeći rezultati: Leana Drobnjak 1/2-3.mesto Pohvaljeni su: Luka Gavrilović 3/3 Nikola Stojanović-5/1 Pavle Božović 5/3 Čestitamo!\n19.04.2019 Informacije, Uspesi naših đaka\nJoš dva naša učenika plasirala su se na takmičenja najvišeg ranga: Vukan Dragović, 8/1-plasman na Republičko takmičenje iz hemije Tadija Simić, 7/4-plasman na Republičko takmičenje iz programiranja Čestitamo im i želimo uspeh u daljem takmičenju.\nUčenici prvog i trećeg razreda učestvovali su na opštinskom takmičenju „ Male olimpijske igre“. Postigli su sjajne rezultate: Učenici 1/2 i 1/4 razreda na poligonu spretnosti osvojili su prvo mesto i plasirali se na gradsko takmičenje. Dečaci 3/1 i 3/4 osvojili su prvo mesto i plasirali se na gradsko takmičenje. Devojčice 3/1 i 374 osvojile su treće mesto. Gradsko takmičenje […]\n19.04.2019 Međunarodna saradnja i projekti\nOvaj vikend doneo je izuzetne rezultate naših učenika na različitim takmičenjima: *REPUBLIČKO TAKMIČENjE-FIZIKA Jovana Ivanković 6/2-3.mesto *OKRUŽNO TAKMIČENjE-ISTORIJA Mihajlo Tričković 8/3-2.mesto i plasman na Republičko takmičenje Katarina Vukašinović 6/3-3.mesto Bojana Karapandžić 6/4-3.mesto *OKRUŽNO TAKMIČENjE-SRPSKI JEZIK Denis Hadžić 5/4-1.mesto Ivana Glišić 5/2-2.mesto Katarina Vukašinović-6/3-3.mesto Emilija Nešković 6/3-3.mesto Nikolina Ilić 6/1-3.mesto Sofija Marković 7/4-3.mesto *OKRUŽNO TAKMIČENjE-MATEMATIKA Bogdan Kokanović 4/3-3.mesto Dunja Munišić-pohvala Jovana […]\nInformacije o polaganju: Učenici će tokom dva dana raditi tri testa ‒ 12. aprila 201 godine u 12:00 ‒ test iz MATEMATIKE i istog dana anonimno popunjavaju upitnik, 13. aprila 201 godine u 9:00 – test iz SRPSKOG, odnosno maternjeg jezika i KOMBINOVANI test u 11:30, sa pauzom od pola sata između dva dvosatna termina.\nNa okružnom takmičenju iz hemije postignuti su sledeći rezultati: 7.razred Andrija Ilić 7/4-2.mesto Ana Jakovljević 7/4-2.mesto Luka Pavlović 7/3-2.mesto Pavle Jovanović 7/13.mesto 8.razred Vukan Dragović 8/1-3.mesto Čestitamo!\nUčenici naše škole su u ponedeljak prisustvovali Petničkom naučnom danu u Istraživačkom centru Petnica. Tokom dana učenici su izvodili zanimljive vežbe i prisustvovali brojnim aktivnostima.\nUčenici 8/2 posetili su Sajam obrazovanja koji je održan 28.3.u holu Akademije poslovnih strukovnih studija u Beogradu. Organizovana poseta je jedna od aktivnosti u okviru profesionalne orijentacije učenika 8.razreda. Učenici su bili u prilici da se informišu o srednjim školama koje su se predstavile posetiocima.


Pirates of the Caribbean: Dead Men Tell No Tales (Film 2017) - Zaliv\nPirates of the Caribbean: Dead Men Tell No Tales (Film 2017)\nJoš jedan u nizu nastavaka filmova "Pirates of the Caribbean" (Pirati sa Kariba)u kojima glavnu ulogu igra Johnny Depp, ukoliko su vam se svideli prethodni nastavci ove sjajne fantazije obavezno odgledajte i ovaj deo.\nOd prvog dela filma Pirati sa Kriba iz 2003 pa do danas Johnny Depp je zaštitni znak ove serije filmova, sve ove filmove odlikuju neverovatni efekti kostimografija scene koje su nezaboravne i naravno brojni prvorazredni glumci kao što je recimo Javier Bardem (Kapetan Salazar) koji je u "Dead Men Tell No Tales" filmu donekle zasenio i samog Johnny Depp-a. Ako se uzme u obzir budžet filma od nekih 300mil $ moglo se i očekivati da ovaj poslednji nastavak neće omanuti.\nDvanaestogodišnji Henry Turner sin Will Turner-a posećuje oca na ukletom brodu zvani "Flying Dutchman" (Leteći Holanđanin) i obećava ocu da će ga isloboditi prokletstva koje ga je snašlo. Devet godina kasnije Henry Turner se nalazi na brodu britanske mornarice gde je lišen slobode dok brod pada u ruke uklete posade kapetana Salazara. Kapetan Salazar njegova posada osvajaju brod i pobiju celu posadu ostavivši samo Henrija u životu kako bi preneo poruku Jack Sparrow-u da dolazi po njega...\nKapetan Jack Sparrow je u potrazi za Posejdonovim trozubcem kojim Henry Turner (sin Will Turner-a) namerava da oslobodi svog oca dok ih ukleta posada kapetana Salazara proganja.\nJohnny Depp kao kapetan Jack Sparrow\nJavier Bardem kao kapetan Salazar\nGeoffrey Rush kao kapetan Hector Barbossa\nBrenton Thwaites kao Henry Turner\nKaya Scodelario kao Carina Smyth\nNalepnice: 2017, avantura, fantazija, Javier Bardem, Johnny Depp


Jeremić u Brazilu: O globalnoj ekonomskoj krizi i održivom razvoju – Nadlanu.com\nJeremić u Brazilu: O globalnoj ekonomskoj krizi i održivom razvoju\nObjavljeno 1. maja 2013. / 09:55:07\nPredsednik Generalne skupštine UN Vuk Jeremić boravio je u službenoj poseti Brazilu tokom koje se sastao sa ministrom spoljnih poslova Antoniom Patriotom.\nJeremić je sa Patriotom razgovarao o globalnoj ekonomskoj krizi u kontekstu saradnje UN I G20.\nKako je saopšteno iz Jeremićevog kabineta, predsednik GS UN je sa brazilslim šefom diplomatije razgovarao i o najznačajnijim aktuelnim bezbednosnim izazovima u svetu, kao i o reformi Saveta bezbednosti UN.\nJeremić se sastao i sa brazilskom ministarkom za životnu sredinu Izabelom Tekseirom, sa kojom su razmatrana pitanja izrade novih ciljeva održivog razvoja od strane GS UN, koji treba da zamene “milenijumske” ciljeve razvoja, kao i pitanje izrade nove globalne razvojne strategije Ujedinjenih nacija za period nakon 2015. godine.\nJoš od velike međunarodne konferencije “Rio + 20” u junu prošle godine, Brazil je jedan od najangažovanijih država u definisanju novih ekonomskih, socijalnih i ekoloških parametara za strategiju UN u 21. veku.\nJeremić je nominovao brazilskog ambasadora pri UN za koordinatora u procesu osnivanja nove Komisije za održivi razvoj, čiji će mandat biti praćenje sprovođenja novih razvojnih ciljeva, koje će definisati GS UN.\nTokom posete Jeremića Brazilu, potvrđena je saglasnost u vezi sa značjem postovanja međunarodnoj prava i rezolucija SB UN. Jeremić je apelovao na Brazil da, kao ključna zemlja u razvoju intenzivira ekonomsku saradnju sa Srbijom i razmotri dodatne mogućnosti investiranja.


Nedelja , 2018-10-14 | 11:03:19\nFudbalski klub Crvena zvezda saopštio je danas da "neko" pokušava da ukalja ugled kluba i da "plasiranjem laži" o nameštanju utakmice protiv Pari sen Žermena u Ligi šampiona diskredituju uspehe crveno-belih.\n"Od juče smo u kontaktu sa našim advokatima da bi na pravi način preduzeli sve moguće mere i zaštitili ugled Crvene zvezde koji je neko, odnosno 'kredibilni doušnik', pokušao da ugrozi. Očigledno je da nekome smeta moćna i uspešna Crvena zvezda i da je plasiranjem ovakve laži zeleo da diskredituje sve ostvarene uspehe koje smo postigli u proteklom periodu", navodi se u saopštenju Crvene zvezde.\n"Veoma nas čudi i brine da tako neproverena informacija procuri iz UEFA i dobije tako veliki medijski prostor. Bez obzira što i Ekip zadržava mogućnost da je sve izmišljeno, angažovali smo advokata i u Francuskoj, koji razmatra pravni osnov za tužbu protiv lista Ekip zbog narušavanja ugleda Crvene zvezde", dodaje se u saopštenju.\nCrveno-beli su još jednom naveli da sa "ogorčenjem i rezignacijom" odbacuju svaku mogućnost umešanosti u nečasne radnje i pozivaju na što brže rešavanje ovog slučaja.\n"Crvena zvezda će biti istrajna da se dodje do konačne istine, a da se manipulatori i doušnici koji stoje iza ove afere privedu pravdi i odgovaraju za sramno delo", ističe beogradski klub.


Bezbjednost na području Luke Bar zajednička briga i interes svih institucija sistema - CdM\nU “Luka Bar”AD danas je održan sastanak na kojem se analiziralo postojeće stanje i razgovaralo o pravcima unapređenja bezbjednosti na području Luke Bar. Na sastanku je konstatovano da je bezbjednost na području najveće državne luke, zajednička briga i interes svih institucija sistema.\n“Samo integrisanim pristupom i međusobnom saradnjom moguće je postojeće stanje unaprijediti i dovesti na viši nivo. Izraženo je uvjerenje da su do sada preduzete aktivnosti, kao i one koje su u planu, najbolji pokazatelj pozitivnih promjena”, navodi se u saopštenju kabineta izvršnog direktora Luke Bar.\nSastanku su prisustvovali direktor Agencije za nacionalnu bezbjednost, Dejan Vukšić, direktor Uprave poreza i carina, Aleksandar Damjanović, direktor Uprave pomorske sigurnosti i upravljanja lukama Safet Kočan, direktor Uprave za inspekcijske poslove Ilir Harasani i pomoćnik direktora Uprave policije Dejan Knežević. Sa direktorima državnog bezbjednosnog sektora, u ime ” Luka Bar” AD razgovarali su predsjednica Odbora direktora Slađana Perišić, zamjenik Predsjednice Savo Vujošević, izvršni direktor Ilija Pješčić, pomoćnik izvršnog direktora Deda Đelović i oficir bezbjedsnosti Mladen Bulatović.\nTagsAleksandar Damjanović bezbjednost Dejan Vukšić Ilir Hasani institucije Luka Bar Safet Kočan


Saopštenje iz PU Kragujevca povodom saobraćajne nezgode - Kragujevac online - Sve o gradu na jednom mestu\nTrenutno se nalazite na strani: Vesti Info Hronika Saopštenje iz PU Kragujevca povodom saobraćajne nezgode\nSaopštenje iz PU Kragujevca povodom saobraćajne nezgode\nčetvrtak, 29 avgust 2013 15:24\tIvan\nU saobraćajnoj nezgodi koja se jutros oko 8 časova dogodila na putu Kragujevac - Topola, u mestu Božurnja, poginuli su L. P. (61) i G. M. (64) iz Kragujevca.\nUpravljajući putničkim vozilom marke „pežo“ G. M. je izgubio kontrolu nad vozilom i prešao na drugu stranu kolovoza, usled čega je došlo do kontakta sa vozilom marke „kia“ koje se kretalo iz suprotnog smera, a kojim je upravljao R. J. iz Šapca.\nU ovoj saobraćajnoj nezgodi suvozač iz „pežoa“ L. P. je podlegla povredama na licu mesta, a vozač G. M. je preminuo u Kliničkom centru Kragujevac. Tešku telesnu povredu zadobila je M. J. (42) iz Šapca, suvozač iz vozila „kia“ i ona je zadržana na daljem lečenju u Kliničkom centru, dok su vozač R. J. (50), kao i drugi putnik Ž. J. (16) zadobili lake telesne povrede.\nUviđaj je izvršio istražni sudija Osnovnog suda u Kragujevcu u prisustvu zamenika Osnovnog javnog tužioca i pripadnika saobraćajne policije.


Došao je i taj dan - počinje polaganje testova iz male mature - TV, radio i internet Biser, Pozarevac\n17 jun, 2020 - 08 : 30 | Društvo, Vesti | 0\nRešavanjem testa iz srpskog, odnosno, maternjeg jezika danas od 9 sati počinje polaganje male mature za učenike osmog razreda. U četvrtak je test iz matematike, a u petak kombinovani test koji obuhvata zadatke iz fizike, hemije, biologije, istorije i geografije.\nOve godine mala matura zbog pandemije odvija se u drugačijim okolnostima. Deci je preporučeno da nose maske, dok je za nastavnike to obaveza. Isto tako upućen je apel roditeljima da ako primete bilo kakve simptome kod dece, da ih ne šalju u školu i da sačekaju avgustovski rok, jer ima dovoljno mesta da se upišu svi učenici.\nZadaci u okviru svakog testa podeljeni su po težini i grupisani su na osnovu tri nivoa znanja: osnovnog, srednjeg i naprednog. Na osnovu uspeha na završnom ispitu, učenik može da osvoji najviše 40 bodova, odnosno najviše po 13 bodova na testovima iz srpskog i matematike i 14 bodova na kombinovanom testu. Nadležni su najavili da će 23. juna do 8.00 biti objavljeni rezultati, a da nakon toga sledi rok za žalbe.\nPrevious Đanfranko Fere: „Ja nikada neću biti neko, ali nikada niko neće biti kao ja”.\nSledeći Prvo Srpsko društvo za civilni saobraćaj “Aeroput”- preteča JAT-a\nДанас се обележава Светски дан без меса\nSećanje na Marlen Ditrih


Medvedev: Rusija i Zapad su u novom Hladnom ratu! | Banjaluka.net\nMedvedev: Rusija i Zapad su u novom Hladnom ratu!\nSituacija u svijetu je dramatična, jedinstvene velike Evrope više nema, rekao je danas u Minhenu na Bezbjednosnoj konferciji ruski premijer Dmitrij Medvedev, ocijenivši da su odnosi Rusije i NATO skliznuli u novi Hladni rat.\n-Još su žešći sukobi u zemljama Bliskog istoka i sjeverne Afrike, dogodio se kolaps zbog migrantske krize, odnosi između EU i Rusije su se pokvarili, u Ukrajini je građanski rat- rekao je Medvedev.\nPrema njegovom mišljenju, odsustvo dijaloga između zapadnih zemalja i Rusije, uključujući i globalna pitanja, je abnormalno, a problem u komunikaciji priznaju svi – i Rusija i Zapad, prenosi Tass.\nDmitry Medvedev met with Russian and German business leaders in Munich pic.twitter.com/PCaV5WM1rW\n— Government of Russia (@GovernmentRF) February 13, 2016\n-Pod tim redovna, mislim, svakodnevna saradnja- dodao je ruski premijer.\n-Nema dokaza da bombardujemo civile iako nas svi optužuju da to činimo. Rusija ne pokušava da ostvari neke tajne ciljeve u Siriji. Jednostavno pokušavamo da zaštitimo naše nacionalne interese- rekao je on, dodavši da Moskva želi da spriječi ekstremiste da stignu do Rusije.\nMedvedev je , takođe, rekao da ukoliko situacija u Siriji i na drugim žarištima ne bude normalizaovana postoji opasnost da terorizam postane “nova vrsta rata” u koji će biti uvučen čitav svijet. On je takođe rekao da nema potrebe bilo koga plašiti kopnenom operacijom u Siriji, prenosi Rojters, navodeći da nije jasno na šta je Medvedev mislio.


Oland i Merkel pozdravili nemačko-francusko prijateljstvo\nFrancuski predsednik Fransoa Oland i nemačka kancelarka Angela Merkel u nedelju su u Remsu povodom obeležavanja 50. godišnjice pomirenja dve zemlje naglasili da njihovo prijateljstvo ničim ne može biti narušeno.\nMerkelova i Oland održali su govore ispred katedrale u Remsu, gradu u kojem su 8. jula 1962. godine tadašnji predsednik Francuske Šarl de Gol i nemački kancelar Konrad Adenauer postigli dogovor o pomirenju dva naroda.\nKomentarišući jučerašnje skrnavljenje grobova nemačkih vojnika poginulih u Prvom svetskom ratu, na groblju Sent-Etjen-Arnes u severnom delu Francuske, Oland je naglasio da "nijedna mračna sila" ne može da pokvari duboko nemačko-francusko prijateljstvo.\n"Naše prijateljstvo inspiriše Evropu. Mi ne želimo da držimo lekcije, nameravno samo da damo primer" rekao je Oland .\n"Živelo francusko-nemačko prijateljstvo" rekla je Merkelova na francuskom, odogovarajući na Olandov govor.\nObeležavanje godišnjice francusko-nemačkog pomirenja dešava se u trenutku ozbiljne ekonomske krize u Evropi, koja se održava i na odnose Nemačke i Francuske, navodi agencija Frans pres.


Kurti: Ukoliko ne izaberemo Vjosu Osmani za predsjednika, slijede novi izbori – Radio Gora\nKurti: Ukoliko ne izaberemo Vjosu Osmani za predsjednika, slijede novi izbori\nPremijer Kosova Aljbin Kurti izjavio je na zasjedanju Skupštine Kosova da su za četvorogodišnji mandat neophodne stabilne insitucije i funkcija predsjednika Kosova, i ukoliko ti uslovi ne budu ostvareni neminovan je ponovni izlazak na birališta, prenosi Reporteri.\n“Potrebno je da imamo institucije i predsjednika kako bismo imali četvorogodišnji mandat, u suprotnom ćemo izaći na birališta”, rekao je Kurti.\n“Kada sam napustio funkciju premijera 3. juna prošle godine naš pristup je bio postupno zatvaranje. Imajte na umu da su problemi koje imamo u energetskom sektoru nasleđeni iz prošlosti. Prepoznali smo problem, ali uzroke ne možemo da uklonimo, jer postoje velike greške koje su nasleđene. Moramo se pripremiti za liberalizaciju, postavlja se pitanje kada će biti sprovedena“, rekao je Kurti.\nKurti kaže da snosi odgovornost pred svim građanima Kosova, pa i onima koji nisu izašli na birališta i naglašava da, iako su očekivanja opozicije velika, nije moguće “za deset dana rešiti probleme koji su nasleđeni iz proteklih deset godina”.


Sve jaci glasovi za povlacenje bugarskih trupa iz Iraka\nHome > Sve jaci glasovi za povlacenje bugarskih trupa iz Iraka\nPogubljenje dvojice bugarskih kamiondzija je dalo snazan podsticaj zahtevima za povlacenje bugarskih trupa.\nSve je jaci pritisak na bugarsku koalicionu vladu da povuce svoje vojne snage iz Iraka jer se nove grupe, koje se protive bugarskom angazovanju u okviru koalicije pod vodjstvom Sjedinjenih Americkih Drzava, pridruzuju sve snaznijem antiratnom pokretu.\nDve nove antiratne organizacije – "Gradjani Bugarske za Bugarsku" i "Gradjani protiv rata" – sa sedistem u Dobricu i Montani, su objavile zajednickom saopstenje 6. avgusta zahtevajuci trenutno povlacenje bugarskih vojnika iz sastava multinacionalnih stabilizacionih snaga u Iraku.\nOni su pokrenuli akciju prikupljanja potpisa za peticiju u citavoj zemlji u znak podrske njihovim zahtevima. Njihova je namera da peticiju predaju parlamentu, predsedniku drzave i savetu ministara 1. septembra.\nNjihovi zahtevi ukazuju na radikalizaciju antiratne retorike u Bugarskoj. Glavna opoziciona stranka, Socijalisticka partija Bugarske, zeli povlacenje bugarskih trupa do januara 2005. godine.\nPredsednik Georgi Purvanov, koji je i sam iz redova socijalista, je rekao da bi zemlja trebalo da redefinise kriterijume za ucesce u vojnim operacijama u inostranstvu, te da bi trebalo da se ubuduce ogranici na Balkan.\nBugarska je poslala ukupno 480 vojnika u Irak u okviru vojne koalicije pod vodjstvom Sjedinjenih Drzava. Nakon prikljucivanja NATO-u u aprilu mesecu, Bugarska se ocito trudi da ispuni ocekivanja svojih novih partnera.\nDva ozbiljna incidenta nakon pocetka vojnih operacija su doprinela – i potom ojacala – protivljenje vladinoj politici aktivnog angazovanja.\nPrvi je bio napad pobunjenika na bugarski vojni stab u gradu Kerbala 27. decembra prosle godine u kome je pet vojnika poginulo, a dvadeset sest je ranjeno.\nU to vreme, vlada se opirala pozivima za otvaranje javne rasprave o vojnom angazovanju u Iraku, uprkos kritikama opozicije i napadima od strane nekih marginalnih politickih grupa.\nMedjutim, drugi dogadjaj, kriza sa taocima, je izazvala znatno snazniju reakciju. Dva bugarska vozaca kamiona su 29. juna kidnapovali navodno pripadnici Al-Zarkavi grupe, i potom ubili. Brutalan nacin njihove egzekucije – smrt jednog od njih je prikazana na Internetu – je zasenila odvazne, ali neuspesne napore vlade da spasi dvojicu otetih bugarskih drzavljana.\nSituaciju je dodatno pogorsala cinjenica da se egzekucija vozaca kamiona poklopila sa oslobadjanjem filipinskog taoca jer je filipinska vlada prihvatila da povuce trupe iz Iraka.\nNakon pocetnog insistiranja da Sofija nece popustiti pred "ucenama ekstremista", u bugarskom drzavnom vrhu su se probudile sumnje u opravdanost angazovanja trupa u okviru medjunarodnih vojnih operacija.\nPurvanov je prvi probio led rekavsi da bi vlada trebalo da revidira uslove za ucesce u takvim misijama. Takodje se zapitao koliko ima smisla vojno se angazovati izvan balkanskog regiona.\nSocijalisti su otisli i korak dalje. Stranacki lider je Sergej Stanisev je rekao da njegova partija ne dovodi u pitanje vladino odbijanje da pregovara sa teroristima, ali da zahteva temeljnu reviziju angazovanja u okviru prekomorskih vojnih operacija.\nNesto kasnije, socijalisti su podneli predlog u skupstinsku proceduru zahtevajuci da se bugarski vojnici vrate iz Iraka do januara 2005. godine.\nStanisev je rekao da se predlog njegove stranke naslanja na rezoluciju Saveta bezbednosti Ujedinjenih Nacija od 8. juna, u kojoj se iznose rokovi za iracku tranziciju ka demokratskoj vladi i odrzavanju izbora do 31. januara. Samo je cetrdeset devet poslanika z redove levicarske opozicije podrzalo predlog u bugarskom parlamentu koji broji 240 poslanika zbog cega on nije mogao biti izglasan.\nCini se da Stanisevljevi potezi predstavljaju pazljivo iznijansirani odgovor na pritisak od strane razlicitih malih komunistickih grupa i "zelenih", koji imaju znatno radikalnije poglede na ovo pitanje i zele trenutno povlacenje trupa.\nSada su se i dve nove gradjanske grupacije pridruzile sve brojnijim kriticarima vojnog angazovanja u Iraku. One negiraju bilo kakve veze sa postojecim politickim strankama, tvrdeci da je njihov glavni motiv pacifizam.\n"Ako bilo koji politicar ponudi podrsku, mi cemo je prihvatiti", kaze Nina Nikolova, predsednica "Gradjana Bugarske za Bugarsku", upozoravajuci da njena grupacija nije "tu da bi sluzila interesima takvih politicara u njihovim politickim igrama".\nPetur Pencev, predsednik organizacije "Gradjani protiv rata", je takodje odbio da dovede u vezu njegovu gradjansku grupaciju sa bilo kojom politickom strankom kao sto su socijalisti. "Njihovi zahtevi su isuvise varljivi, neodredjeni i uslovni", rekao je on za IWPR.\nU stvarnosti, medjutim, ove dve gradjanske grupe ce podrzati socijaliste u njihovom protivljenju bugarskom angazovanju u Iraku – sto se svakako nece dopasti njihovim politickim rivalima u partijama centra i desnice.\nBivsi premijer Ivan Kostov se pozalio da socijalisti "zloupotrebljavaju na populisticki nacin sok koji je bugarska javnost dozivela zbog tragedije dvojice brutalno usmrcenih ljudi".\nPredsednik "Demokrata za slobodnu Bugarsku", desnicarske opozicione stranke, je predlog socijalista u parlamentu okvalifikovao kao pozivnicu "na popustanje pred teroristickim zahtevima za povlacenjem – doduse pola godine kasnije".\nKoliko daleko socijalisti mogu otici u svojim zahtevima, i u kojoj je meri ozbiljan pritisak za povlacenjem bugarskih trupa – to jos uvek nije sasvim jasno, s obzirom da posmatraci razlicito tumace aktuelno raspolozenje javnosti u tom pogledu.\nOni se jedini slazu da verovatno nece doci do dramaticne promene politike prema Iraku pre sledecih parlamentarnih izbora koji se planiraju za jul 2005. godine.\nCini se da je malo verovatno da ce socijalisti otici dalje od verbalne kritike vladine politike prema Iraku. Znacajno je to sto je iracko pitanje bilo upadljivo odsutno iz Stanisevljeve retorike prilikom njegove nedavne posete Sjedinjenim Americkim Drzavama.\nAndrej Rajcev, politicki analiticar pri "Gallup International"-u, kaze da je Stanisev verovatno rekao svojim americkim domacinima da nece otvoreno podrzavati bugarsko angazovanje u Iraku, ali da nece ni praviti probleme s tim u vezi.\nStojana Georgijeva, urednik internet publikacije Mediapool.bg, stvari vidi potpuno drugacije. Socijalisti, kaze ona, aktivno podrivaju vladinu politiku. "Njihova kampanja je mozda samo pretvaranje, i njihove reci jesu umerene, ali oni, ipak, podsticu nezadovoljstvo javnosti angazovanjem Bugarske u Iraku".\nAlbena Skodrova je slobodna novinarka iz Bugarske.\nSource URL: https://iwpr.net/sr/global-voices/sve-jaci-glasovi-za-povlacenje-bugarskih-trupa